MCSD sertifikat, Web Applications, ISPIT broj 486 (70 - 486)\nIspit 486 (70 - 486)\nIspit 486 (70 - 486) - Audio verzija\nNakon što kandidat položi ispit broj 480 (70 - 480), ostaje mu još da savlada ispite broj 486 (70 - 486) i 487 (70 - 487), a kako bi stekao sertifikat MCSD (Microsoft Certified Solutions Developer), a u okviru oblasti rada sa web aplikacijama.\nPosebno je olakšano polaganje ispita broj 486 (70 - 486) činjenicom da Akademija Oxford, koja je zvanično ovlašćeni Majkrosoft test centar u Srbiji, organizuje ne samo polaganje ovog ispita, već i specijalističku obuku i kurs broj 486 (20486 B), a tokom koje se polaznici pripremaju upravo za zahteve sa kojima će se sresti prilikom polaganja ovog ispita.\nOčekuje se da svaki kandidat uz zahtevana znanja koja se odnose na konkretnu oblast ispitivanja, ima i viši nivo poznavanja engleskog jezika, a kako bi bio u mogućnosti uopšte da polaže ovaj ispit, jer su zahtevi izneti baš na tom jeziku.\nPrijavljivanje je moguće izvršiti u toku cele godine u bilo kojoj poslovnici ovog test centra, a polaganje ispita se organizuje u skladu sa važećim programom kompanije Microsoft. Kandidat zainteresovan za polaganje može da se lično prijavi u odabranoj poslovnici ili da pošalje mejl a svim podacima i to na onu adresu koja je navedena na zvaničnom sajtu pomenutog test centra ili da prijavu izvrši i putem telefona.\nMoramo da naglasimo i to da kompanija Microsoft navodi da je polaganje ispita broj 486 (70 - 486) isključivo namenjeno onim osobama koje se profesionalno bave programiranjem i koje imaju radno iskustvo u oblasti razvoja Microsoft ASP.NET web aplikacija i to u trajanju od minimalno 3 do maksimalno 5 godina. Takođe, od njih se očekuje i da imaju radno iskustvo od najmanje 2, a poželjno i više godina u oblasti razvoja rešenja koja su bazirane na DSC - u .\nKoje se sve oblasti proveravaju u okviru ispita 486 (70 - 486)?\nKandidati koji su zainteresovani da budu još jedan korak bliže sticanju MCSD sertifikata u oblasti rada sa web aplikacijama, a uz uslov da su već položili ispit broj 480 (70 - 480), treba da polažu 486 (70 - 486) ispit, u okviru koga se proverava poznavanje razvoja ASP.NET MVC web aplikacija.\nSvi ispitni zahtevi su podeljeni na ukupno 5 oblasti, a u okviru svake od njih se nalazi nekoliko delova, odnosno grupa pitanja.\nSa oko 15 do 20 procenata su zastupljena pitanja u prvoj grupi, koja je usmerena na proveru poznavanja dizajniranja arhitekture konkretne aplikacije, a u okviru nje se nalazi 7 grupa pitanja. Plan the Application Layers je tema prve podgrupe zahteva u ovoj oblasti, a potom kandidati odgovaraju na pitanja koja se odnose na dizajniranje Distributed Application i to u smislu da kandidat treba da dizajnira Hybrid Application, te da izradi plan za Session Management u okviru konkretnog okruženja. Zatim sledi podgrupa zahteva koji se odnose na dizajniranje i primenu Azure Role Life Cycle. Konfiguracija State Management - a i dizajniranje Catching strategije su teme provere u narednim segmentima prve oblasti pitanja na ispitu broj 486 (70 - 486). A nakon toga svi kandidati treba da odgovore na pitanja koja se odnose na poznavanje najpre izrade, a zatim i primene WebSocket strategije. Design HTTP Modules and Handlers je osnovna tema poslednjeg segmenta u prvoj oblasti ispitnih zahteva.\nDesign the User Experience je tema druge oblasti na ispitu broj 486 (70 - 486), a među svim zahtevima je zastupljena sa oko 20 do 25 procenata i podeljena je u 5 podoblasti. Najpre se od kandidata očekuje da odgovori na pitanja koja su vezana za primenu UI (User Interface) za konkretnu web aplikaciju, a potom treba da, u skladu sa iznetim zahtevima kreira i primeni UI Behavior. Compose the UI Layout of an Application je osnovna tema u okviru treće podgrupe pitanja, a zatim se od kandidata očekuje da pokaže znanja vezana za poboljšanje ponašanja konkretne aplikacije i njenog stila, a što treba da bude zasnovano na detekciji funkcija konkretnog pretraživača. Planiranje adaptiranog prikazivanja korisničkog interfejsa je tema poslednje podoblasti u ovoj grupi pitanja, gde kandidati treba, pored ostalog da pokažu da znaju na koji način se podešava rezolucija ekrana, ali i kako se izrađuje plan za mobilne web aplikacije.\nRazvoj iskustva korisnika je tema treće oblasti pitanja na 486 (70 - 486) ispitu i sastoji se od 6 podoblasti, a ova pitanja čine 15 do 20% svih ispitnih zahteva. Prvo se pred kandidata stavljaju zahtevi koji su vezani za izradu konkretnog plana za optimizaciju i za poboljšanje dostupnosti, a zatim on treba da pokaže da je upoznat sa sprovođenjem i lokalizacije i globalizacije konkretne aplikacije. Poznavanje projektovanja i primene DSC kontrolera je tema sledeće podoblasti, a tema narednog segmenta pitanja je Design and Implement Routs. Osnov ispitivanja u pretposlednjem segmentu ove grupe zahteva je usmeren na korišćenje MVC Extensibility Points, a poslednja grupa pitanja se odnosi na poznavanje svih onih radnji koje treba izvršiti za smanjivanje propusnog opsega mreže.\nTroubleshoot and Debug Web Applications je osnov ispitivanja u okviru naredne grupe pitanja, koji su u celokupnom ispitu broj 486 (70 - 486) zastupljeni sa oko 20 do 25%. Od ukupno 4 podoblasti se sastoji ova grupa pitanja, a kandidati prvo odgovaraju na one zahteve koji su vezani za Runtime, a u smislu da se od njih očekuje da pokažu znanja vezana kako za sprečavanje, tako i za rešavanje mogućih problema vezano za Runtime. Design an Exception Handling Strategy je tema sledeće podoblasti, a zatim kandidati treba da pokažu znanja koja se odnose na testiranje konkretne web aplikacije. Poslednji segment u ovoj oblasti podrazumeva pitanja koja su vezana za korišćenje opcije Debug u okviru Azure aplikacije.\nPoznavanje opcija bezbednosti i to kako njihovog kreiranja, tako i njihove primene se proverava u poslednjoj grupi pitanja na 486 (70 - 486) ispitu. Među svim zahtevima je zastupljena sa 20 do 25 procenata, a sačinjena je od pet grupa pitanja. Kandidati prvo treba da pokažu znanje u oblasti konfigurisanja autentikacije, odnosno da pokažu da znaju na koji način se proverava identitet korisnika, te na koji način se vrše sve potrebne provere i sve ostale radnje koje podrazumeva postupak autentikacije. Zatim slede pitanja koja su vezana za konfigurisanje i primenu opcija autorizacije. Design and implement Claims - based Authentication across Federated Identity Stores je osnovna tema u okviru naredne grupe pitanja u ovoj oblasti, a kandidati potom treba da odgovore na pitanja koja se odnose na proveru znanja vezanih za upavljanje integritetom podataka. Osnov ispitivanja u poslednjoj podoblasti ove grupe pitanja, koja je ujedno i poslednja grupa na celokupnom ispitu broj 486 (70 - 486) se odnosi na primenu Secure Site with ASP.NET\nKako izgleda ispit broj 486 (70 - 486)?\nPostoje neke opšte smernice koje se odnose na ispit broj 486 (70 - 486) i njegovo polaganje, ali svaki kandidat koji je zainteresovan da polaže ovaj ispit mora da ima na umu neospornu činjenicu da kompanija Microsoft ne daje tako mnogo informacija o detaljima. A pod tim se misli najpre na formu ispitnih zahteva, kao i na njihov broj, što su zapravo podaci koji su dati samo kao opšte informacije, ali naglašavamo da ova kompanija ima mogućnost da u svakom ispitnom roku te podatke promeni.\nU principu se zna da na ispitu broj 486 (70 - 486) postoji između 40 i 60 zahteva, ali njihov broj može da se u svakom trenutku, to jest u apsolutno svakom ispitnom roku promeni. Upravo zato i svim prijavljenim kandidatima naglašavamo da navedene informacije valja uzeti sa dozom rezerve, a sve to isto se odnosi i na formu ispitnih zahteva, koja se isto menja iz roka u rok.\nObično se javljaju ona pitanja koja od kandidata zahtevaju da dopuni odgovor, odnosno da označi jedan ili, pak više odgovora koji se smatraju tačnim. Isto tako, tokom trajanja ovog ispita se mogu javiti i specijalna pitanja koja su označena kao studije slučaja i gde se od kandidata zahteva da sa pažnjom pročita zahtev, a zatim da izvuče iz njega sve one podatke koji su relevantni za rešavanje i na kraju da analizira te podatke, pa na kraju da navede odgovor za koji veruje da je tačan. Inače, studija slučaja predstavlja posebnu formu ispitnih pitanja, koja podrazumeva da je iznet određeni scenario, to jest neka situacija koja je manje - više realna i sa kojom svaki kandidat može da se sretne ukoliko bude radio posao koji mu omogućuje posedovanje MCSD sertifikata u oblasti rada sa web aplikacijama. Isto tako, svaki kandidat mora da zna da je rešavanje svake pojedinačne studije slučaja uračunato u ukupno vreme koje mu je na raspolaganju, a budući da njihovo rešavanje iziskuje veći utrošak vremena, preporučujemu se da se što bolje organizuje, kako bi uspeo da pruži tačne odgovore i na sve studije slučaja koje eventualno postoje na 486 (70 - 486) ispitu i na sva pitanj. Naglašavamo i to da kada kandidat odgovori na određenu studiju slučaja i pređe na rešavanje ostalih ispitnih zahteva, neće mu biti dozvoljeno da se u nekom trenutku vrati i proveri odgovor koji je dao, pa se samo iz tog razloga preporučuje da dobro razmisli i proveri dati odgovor, a pre nego što pređe na sledeću grupu pitanja.\nŠto se tiče trajanja ispita broj 486 (70 - 486), on u principu traje oko 150 minuta, stim da Majkrosoft isto zadržava pravo da trajanje izmeni, a o čemu će svaki kandidat dobiti informaciju neposredno pre početka ovog ispita.\nSistem dodele poena na 486 (70 - 486) ispitu\nKao i za ispitna pitanja, odnosno njihov tačan broj, tako isto i za princip bodovanja ne postoji tačna informacija, ali su zato prisutne neke opšte informacije.\nOno što se zna, jeste da u većini slučajeva svaki tačan odgovor kandidatu donosi jedan poen, a trebalo bi da osvoji ukupno 700 poena, to jest da uspešno odgovori na preko 70 procenata zahteva u okviru ovog ispita. Naravno, navedeni princip bodovanja može da bude u svakom ispitnom roku, a kada to kompanija Microsoft smatra potrebnim, izmenjen.\nNakon što kandidat odgovori na poslednje pitanje, svega par trenutaka nakon toga će da na ekranu vidi informaciju da li je ispit broj 486 (70 - 486) položio ili ipak nije.\nAkademija Oxford, kao zvanično ovlašćeni test centar kompanije Microsoft, ima obavezu da u za to navedenom roku kandidatu dostavi i štampane rezultate. Zapravo, prvo se šalju rezultati polaganja u centralu ove kompanije i to u roku od pet dana od datuma polaganja, a posle toga ih dobijaju i kandidati. Ako se bude dogodilo da u roku od 14 dana od dana kada je polagao ovaj ispit, kandidat ne dobije štampanu verziju rezultata, on treba da se obrati koordinatoru poslovnice u kojoj polagao ispit, a kako bi greška bila ispravljena.\nMoramo da naglasimo i to da grafički prikaz rezultata podrazumeva da su dati u formi grafikona i da se iz tog grafikona može videti ukupan broj osvojenih poena, kao i podatak o tome koliko je poena kandidat osvojio po oblastima, ali se daje i rezultat u brojčanom obliku. Iz tog razloga, svaki onaj kandidat koji ima želju da vidi da li je na neko, određeno pitanje dao tačan odgovor bi trebalo da od ovlašćenog lica u test centru zahteva i takvu vrstu ispitnih rezultata, jer iz ovog klasičnog prikaza neće moći da dobije te podatke.\nŠto se tiče sistema bodovanja, ono što se sa sigurnošću zna jeste da ne postoji negativno ocenjivanje, to jest da kandidati koji ne daju tačan odgovor na neko pitanje nemaju umanjenje ukupnog broja osvojenih poena. Iako mnoga pitanja kandidatu koji tačno odgovori na njih donose 1 poen, na 486 (70 - 486) ispitu postoje i ona koja mogu da mu donesu nekoliko poena, ako na njih tačno odgovori. A ima čak i onih pitanja koja se uopšte ne boduju, stim da su to pitanja koja imaju za cilj ispitivanje tržišta, a kako bi se princip ispitivanja poboljšao. Samo iz tog razloga Microsoft savetuje svakom kandidatu da odgovori na apsolutno bilo koje pitanje koje se pojavi tokom ovog ispita. Kada su u pitanju oni zahtevi koji se boduju sa nekoliko poena, o njima postoji informacija, a koja se pojavljuje u vidu iskačućih prozora neposredno pre nego što se to pitanje pojavi na ekranu.\nDodatne informacije o 486 (70 - 486) ispitu\nOnog dana kada je zakazano polaganje ispita broj 486 (70 - 486), svaki kandidat je dužan da se u prostorijama poslovnice Akademije Oxford u kojoj je zakazano polaganje pojavi minimalno 30 minuta ranije i da tom prilikom ponese validan dokument za identifikaciju. A pod tim se misli na ličnu kartu, odnosno pasoš ili vozačku dozvolu, to jest na lični dokument koji poseduje fotografiju. Ukoliko kandidat ima čipovan lični dokument, on je dužan da tom prilikom priloži i očitan dokument. Svaki kandidat koji ne ispoštuje ovaj zahtev, te donese istekao lični dokument ili neki koji ne poseduje fotografiju, odnosno ko zakasni na polaganje, neće moći da prođe kroz proces identifikacije, a što znači da neće moći da polaže ispit broj 486 (70 - 486) u tom roku.\nZvanično ovlašćeno lice Majkrosoft test centra će neposredno pre početka polaganja da informiše sve prisutne kandidate o pravilima kojih oni moraju da se pridržavaju. Ipak, ukoliko neki kandidat odluči da ne poštuje navedena pravila, te eventualno pokuša da izvrši bilo koju vrstu varanja tokom trajanja ovog ispita, on mora znati da su posledice vrlo neprijatne. Radi se o tome da će najpre ovlašćeno lice test centra da ga udalji sa polaganja, a po završetku polaganja će o tom događaju i da informiše centralu ove kompanije, koja dalje donosi odluku koje posledice će taj kandidat da snosi. Ono što kandidati moraju da znaju jeste da su kazne za varanje vrlo rigorozne, tako da se može dogoditi ne samo da mu bude zabranjeno polaganje ovog ispita, već i bilo kog ispita koji pomenuta kompanija organizuje i to do kraja života. Osim toga, kazna može da podrazumeva i oduzimanje bilo kog sertifikata koji je kandidat eventualno ranije stekao, a ukoliko se posumnja da je i tada varao, ali da ovlašćeno lice to nije primetilo.\nIsto tako, kompanija Majkrosoft zadržava pravo da od svakog kandidata koji položi ispit broj 486 (70 - 486) za koga smatra da je pokušao određenu vrstu prevare, zahteva da ponovo polaže ovaj ispit.\nOsobe sa invaliditetom koje žele da polažu pomenuti ispit, to mogu da učine u svakoj poslovnici Akademije Oxford, a uz uslov da prilikom prijave dostave i relevantnu medicinsku dokumentaciju, koja će biti od koristi zaposlenima da bi pripremili optimalne uslove tom kandidatu za polaganje.\nUkoliko prvi put vrši prijavu i ne položi ispit broj 486 (70 - 486), kandidat ima pravo da se najmanje 24 časa nakon tog polaganja prijavi za novo polaganje. Ako se dogodi da ni iz drugog puta ne položi ovaj ispit, tada će morati da sačeka da prođe najmanje dve sedmice od tog polaganja, a kako bi mogao ponovo da se prijavi. Sve to važi do petog prijavljivanja, a ukoliko ni posle petog puta ne položi ovaj ispit, kandidat je u obavezi da sačeka da prođe godinu dana najmanje, a kako bi mu bilo omogućeno novo polaganje.\nInače, ova kompanija zvanično dozvoljava svakom pojedinačnom kandidatu da najviše pet puta u toku jedne godine polaže ovaj ispit. Ali, ako kandidat iz bilo kog razloga želi da ispit broj 486 (70 - 486) polaže i više od 5 puta na godišnjem nivou, on je dužan da pisanim putem iznese taj zahtev i preda ga najbližoj poslovnici Akademije Oxford. Dalje se taj zahtev prosleđuje centrali kompanije Majkrosoft, u okviru koje se i odlučuje da li će kandidatu biti omogućeno više od 5 puta polaganja na godišnjem nivou ili ne.\nVrlo je važno da znate i to da kandidati koji steknu uslov za polaganje ovog ispita, to jest odgovore na minimalan broj poena da bi se smatralo da su ga položili, nemaju pravo da se na kraju ponovo prijavljuju za njegovo polaganje, a ako žele da osvoje više poena.\nUkoliko kandidat ima bilo koju žalbu na polaganje ispita broj 486 (70 - 486), on može po završetku polaganja da je uputi zvanično ovlašćenom licu test centra Akademije Oxford.\nZa sve kandidate koji postanu vlasnici MCSD sertifikata u ovoj oblasti važi pravilo resertifikovanja, a koja se za sada vrši na svake dve godine. Trenutno, pod tim se podrazumeva polaganje samo jednog ispita, a ispit za resertifikaciju u ovom trenutku predviđa trajanje od ukupno 170 minuta, to jest 140 minuta je određeno za rad, a preostalih 30 je kandidatima na raspolaganju za upoznavanje sa zahtevima, odnosno sa detaljima koji su vezani za polaganje. Svi oni kandidati koji ne budu pristupili procesu resertifikacije u predviđenom roku će snositi posledice, a što znači da će njihov sertifikat biti proglašen neaktivnim i kao takav neće moći da se koristi u praksi. U principu, trenutno se resertifikovanje, to jest ispit sastoji od onih zahteva koji su usmereni na sve novine koje se javljaju u oblasti provere, a od kandidata koji žele da polažu ovaj ispit se takođe očekuje viši nivo znanja engleskog jezika, jer su i ovi zahtevi izneti na tom jeziku.


Izabrano 15 najboljih: Konkurs "Ideja za bolje sutra" - Bizlife.rs\nIzabrano 15 najboljih: Konkurs “Ideja za bolje sutra”\n09:44 Beograd, 07.08.2017.\nTokom prve faze konkursa ‘Ideja za bolje sutra’, koja je trajala od 6. juna do 17. jula, preduzeća sa snažnom socijalnom misijom prijavila su preko 130 ideja za proizvode i usluge koje mogu da predstavljaju Srbiju u inostranstvu. Nakon toga, 28. jula je održan sastanak Komisije koja je odabrala 15 najperspektivnijih socijalnih preduzeća koja su najbolje odgovorila na definisane kriterijume konkursa. Spisak možete naći na www.divac.com/ideja-rezultati\nU okviru konkursa ‘Ideja za bolje sutra’, koji sprovode UniCredit fondacija, Fondacija Ana i Vlade Divac, UniCredit Banka i Smart kolektiv, socijalnim preduzećima će biti dodeljena bespovratna sredstva u ukupnom iznosu od 40.000 evra. Uspešnost konkursa potvrđuje veliki broj prijava od kojih je najveći deo stigao iz Centralne i Severne Srbije, ali nije zanemarljiv ni broj ideja iz Južne i Zapadne. Ideje se uglavnom odnose na proizvodnju organske hrane, izradu suvenira i inovativnih igračaka za decu, kao i na softverski inženjering i informacione tehnologije.\nU drugoj fazi konkursa, eksperti će raditi sa odabranim finalistima na razvoju biznis planova koje će ocenjivati Komisija. Na osnovu evaluacije biznis planova, socijalne komponente, inovativnosti proizvoda/usluge, preduzetničkog duha i održivosti projekta, Komisija će odabrati 5 do 7 najboljih ideja koje će dobiti bespovratna sredstva u iznosu od 5.000 do 7.000 evra i stručnu podršku u daljem razvoju poslovanja\nPored toga, zaposleni UniCredit Banke će značajno doprineti selekciji najbolji ideja i njihovom daljem razvoju. Naime, zaposleni banke će učestvovati u procesu selekcije putem interne inicijative “Tvoj izbor, tvoj projekat”, nakon čega će, putem mentorstva, pobednicima obezbediti najvredniju podršku za dalje poslovanje –poznavanje tržišta i ekspertizu finansijskog sektora.\nunicredit unikredit banka


SNL | Izbor najboljeg fudbalera u Europi 30. augusta u Monte Carlu\nIzbor najboljeg fudbalera u Europi 30. augusta u Monte Carlu\nEuropska fudbalska asocijacija (UEFA) najboljeg igrača Starog kontinenta za sezonu 2017/18. godine izabrat će na svečanoj ceremoniji 30. augusta u Monte Carlu.\nUz prestižnu nagradu UEFA Best Player in Europe namijenjenu najboljem igraču, koju UEFA i European Sports Media (ESM) dodjeljuju od 2011. godine, bit će proglašeni i najbolji golman, defanzivni i vezi igrač, te napadač Lige prvaka za prošlu sezonu. Svečana ceremonija dodjela nagrada održat će se u sali Grimaldi Forum u Monte Carlu (Monako) 30. augusta s početkom u 17.45 sati prilikom ždrijeba grupa Lige prvaka za sezonu 2018/19.\nTakođer, u Grimalni Forumu, u Monte Carlu dan kasnije od 13 sati tokom ždrijeba grupa Europa lige bit će izabran i najbolji fudbaler ovog klupskog europskog takmičenja za prošlu sezonu.\nUEFA-in žiri koji će proglasiti pobjednike u svim konkurencijama sačinjavaju 32 trenera klubova učenika Lige prvaka u minuloj sezoni, odnosno 48 trenera timova učesnika Europa lige, kao i 55 novinara, po jedan iz svake zemlje članice kontinentalne fudbalske asocijacije. Predstavnik Bosne i Hercegovine u UEFA-inom žiriju i ove godine je Bakir Tiro, urednik sportskog servisa AA za Balkan.


Vozači oprez, poledica u višim predjelima i preko prevoja\nSaobraćaj se jutros odvija nesmetano na svim važnijim putnim pravcima u Republici Srpskoj i Federaciji BiH (FBiH), ali je u višim predjelima i preko prevoja moguće formiranje poledice, saopšteno je iz Auto-moto saveza Srpske.\nSitni odroni mogući su na putevima Banjaluka-Crna rijeka-Jajce, Karanovac-Kneževo-Turbe, Višegrad-Ustiprača i Foča-Sarajevo.\nDionice na kojima se izvode radovi propisno su označene dodatnom signalizacijom, čije poštovanje je obavezno.\nRežim odvijanja saobraćaja izmijenjen je zbog radova na dionici magistralnog puta Banjaluka /pijaca/-Banjaluka /Repbrovac/, Banjaluka /Rebrovac/-Čelinac i Čelinac-Kotor Varoš.\nNa dionici auto-puta Banjaluka-Prnjavor zbog izgradnje sistema naplate putarine na petlji Mahovljani izmijenjen je režim odvijanja saobraćaja.\nZbog izgradnje male hidroelektrane "Glavica" na rijeci Plivi izmijenjen je režim u odvijanju saobraćaja na regionalnom putu Baraći-Šipovo. Predviđeno je da radovi traju do 1. novembra.\nIzmjene saobraćaja i dalje su aktuelne na magistralnom putu od Klašnica prema Prnjavoru zbog izgradnje dionice auto-puta Banjaluka-Prnjavor, kao i na ulazu u Banjaluku iz pravca Klašnica gdje je u toku uklanjanje naplatnih kućica.\nZbog sanacije klizišta izmijenjen je režim odvijanja saobraćaja na putnim pravcima Bratunac tri-Drinjača, na magistralnom putu Karanovac-Crna Rijeka, Karanovac-Kneževo u mjestu LJubačevo, te Ukrina-Gornja Vijaka, Bratunac-Drinjača i Lopare /Mačkovac/-Čelić.\nRadovi su aktuelni na magistralnim putnim pravcima od Rebrovca prema Čelincu, Čelinac-Kotor Varoš, Karanovac-Mitrovići-Kneževo, te na regionalnim putevima Bratunac-Skelani, Bratunac-Drinjača, Karanovac-Mitrovići i Mitrovići-Prisika /granica Republike Srpske/.\nSaobraćaj se usporeno odvija na području Trebinja zbog izgradnje vodovoda za naselje Dražesne Gore, zatim u Istočnom Sarajevu gdje je u toku izgradnja kružne raskrsnice na regionalnom putu Kula-Vraca, kao i na putnim pravcima Jezero-Šipovo i Šipovo-granica Republike Srpske /Novo Selo/ na području opštine Šipovo.\nNa magistralnom putu Sarajevo-Foča na lokalitetu Sijeračke Stijene saobraćaj je i dalje usporen zbog većeg odrona, dok je potpuno obustavljen na regionalnom putu Karan-Novi Grad zbog klizišta u mjestu Rakovac.\nZabrana saobraćaja za teretna vozila na snazi je na Ozrenu na dionici Doboj-Manastir Petrovo, te na regionalnom putu Teslić-Podjezera /granica Republike Srpske i FBiH/ zbog oštećenja mosta u mjestu Žeželja.\nSaobraćaj teretnih vozila na regionalnom putu Površnice-Lopare preusmjeren je na putni pravac Lopare-Priboj-Banj Brdo.\nNa području FBiH na magistralnom putu Novi Travnik-Bugojno zbog rekonstrukcije mosta preko rijeke Vrbas saobraćaj teretnih vozila preusmjeren je na magistralni put preko Travnika i Donjeg Vakufa, dok putnička vozila saobraćaju obilaznicom u neposrednoj blizini.\nU toku je sanacija mosta na magistralnom putu na ulazu u Ključ, tako da vozila saobraćaju naizmjenično, jednom trakom.\nSanacioni radovi izvode se i na dionicama auto-puta Sarajevo zapad-Lepenica i Visoko-Kakanj, kao i na magistralnim putevima Blažuj-Gromiljak /Gladno Polje i prolaz kroz Kiseljak/, te Semizovac-Olovo-Kladanj.\nNa graničnim prelazima zadržavanja nisu duža od 30 minuta. I dalje je na snazi obustava saobraćaja na graničnom prelazu Novi Grad-Dvor zbog radova na hrvatskoj strani.


Orion | U saradnji sa JP Putevi Srbije i agencijom AllYes doo, koja stoji iza aplikacije ENPay, Orion telekom je korisnicima omogućio uslugu plaćanja putarine dostupnijom\nPlaćajte putarinu na najlakši način i na Orion prodajnim mestima!\nHome > Vesti > Plaćajte putarinu na najlakši način i na Orion prodajnim mestima!\nObjavljeno u 13:43h in Vesti\nU saradnji sa JP Putevi Srbije i agencijom AllYes doo, koja stoji iza aplikacije ENPay, Orion telekom je korisnicima omogućio uslugu plaćanja putarine dostupnijom. ENPay aplikacija vam omogućava da plaćate putarinu na najlakši mogući način. Sa bilo kog mesta, bez čekanja i bez keša. Više informacija na https://enpay.rs/\nENPay mi je znatno ubrzao dolazak na destinaciju i umanjio stres od gužvi i čekanja u redu. Zadovoljstvo je proći na odvojenoj traci kroz kućicu, bez zadržavanja, a uz to imam i mesečni pregled prolazaka i troškova, koji mnogo znači za moje lične evidencije troškova.\nPreuzimanjem aplikacije ENPay, plaćajte putarinu na najlakši način. Dovoljno je da preuzmete aplikaciju ENPay, registrujete se, povežete svoju platnu karticu sa nalogom, a zatim na Orion telekom prodajnim mestima dovršite proces rekonfiguracije TAG-a (prelazak iz prepaid-a u postpaid sistem naplate).


Roma se pojačava: Novi Džekin saigrač mogao bi biti Riyad Mahrez – Vijesti-x.com\nRoma se pojačava: Novi Džekin saigrač mogao bi biti Riyad Mahrez\nby J.K - July 13, 2017\ntara dama iz Rima počela je sa velikim pripremama za narednu sezonu te su, prema navodima italijanskih medija, već počela pristizati nova pojačanja u klub za koji nastupa i kapiten reprezentacije BiH Edin Džeko.\nTačnije, navodi se da bi danas u Romu, na ljekarski pregled, trebao doći turski reprezentativac Cengiz Under iz Istanbul Basaksehira. No, dodaje se i da s Roma tu neće zaustaviti, pa je ponudila 30 miliona funti Leicester Cityju za Riyada Mahreza, kojeg želi dovesti kao zamjenu za Mohameda Salaha.\nUnder je talentovani 19-godišnji fudbaler koji iza sebe ima sjajnu sezonu u istanbulskom klubu, koji je bio drugi u turskom prvenstvu i stigao do finala nacionalnog Kupa. Navodno, napustio pripreme Basaksehira u Sloveniji i pozdravio se sa saigračima. Očekuje se da potpiše petogodišnji ugovor, a obeštećenje bi trebalo iznositi 13 miliona eura.\nRimski klub je nedavno prodao egipatskog reprezentativca Salaha Liverpoolu za 42 miliona eura uz mogućnost zarade dodatnih osam, koji su predviđeni određenim bonusima. Stoga želi dovesti adekvatno zamjenu, a osim Undera, kao jedno od rješenja nameće se i Mahrez.\nMeđutim, Leicester za sjajnog alžirskog reprezentativca traži 50 miliona funti, pa je teško povjerovati da će prihvatiti prvu ponudu rimske Vučice.\nIpak, jedno je sigurno, bh. reprezentativac u redovima ovog kluba dobit će vrijedna pojačanja, s kojima će u novoj sezoni moći graditi put ka eventualnom osvajanju titule.


Makron: Neprihvatljivo prisluškivanje među saveznicima – Glas TK\nFrancuski predsjednik Emanuel Makron izjavio je da je prisluškivanje među saveznicima neprihvatljivo nakon medijskih izvještaja da je američka Agencija za nacionalnu bezbjednost špijunirala evropske političare.\nMakron je nakon virtuelnog sastanka sa njemačkim kancelarom Angelom Merkel rekao novinarima da Francuska i Njemačka traže objašnjenje o tome šta se desilo.\n“To je neprihvatljivo među saveznicima”, naglasio je Makron na konferenciji za medije\nDanski mediji javili su da je američka Agencija za nacionalnu bezbjednost, uz pomoć Danske, od 2012. do 2014. godine špijunirala evropske političare, uključujući njemačkog kancelara Angelu Merkel i predsjednika Franka-Valtera Štajnmajera, koji je ranije bio ministar spoljnih poslova.\nDanmarks radio prenosi da je američka Agencija, koristeći danske telekomunikacione kablove, špijunirala zvaničnike u NJemačkoj, Švedskoj, Norveškoj i Francuskoj.\nTakođe, danska vojna obavještajna služba pomagala je SAD.\nPrevious Post: Evropska komisija odobrila upotrebu vakcine i za djecu\nNext Post: Navaljni iz zatvora: Prekinite noćne provjere moje ćelije


Imovina političara (ni)je za javnost\nZakon o sprečavanju sukoba interesa pri vršenju javnih funkcija donesen je u Srbiji u aprilu 2004. godine. Za sprovođenje tog zakona formiran je Republički odbor za rešavanje o sukobu interesa, nezavisni organ, koji je počeo da radi u januaru 2005. godine. Pored ostalih zaduženja, Odbor vodi i registar imovine funkcionera, odlučuje o tome da li je došlo do sukoba interesa, odnosno, povrede zakona, i, ako jeste, izriče predviđene mere.\nNakon nužne edukacije funkcionera, sprovedene uz potporu Organizacije za evropsku bezbednost i saradnju, o nužnosti ispunjavanja imovinskih karata, evo kako stoje stvari: 2005. godine od ukupno 13.000, više od 6000 funkcionera je popunilo obrasce o svom imovinskom stanju, prošle godine oko 7300, a ove je nešto manje od 8000 nosilaca javnih funkcija izvršilo tu obavezu. Na republičkom i pokrajinskom nivou ovu obavezu je ispunilo blizu 100 odsto nosilaca javnih funkcija, dok su lokalni političari nešto tvrđi orah – u proseku ih je 66 odsto shvatilo da to moraju da čine.\nEvo još malo statistike. Od 250 narodnih poslanika, samo sedam ove godine nije dostavilo izveštaje o imovini.\nMilovan Dedijer, predsednik Republičkog odbora za rešavanje o sukobu interesa, ima razloga da bude zadovoljan ovim brojkama, ali priznaje da je Ahilova peta zakona i njegovog Odbora to što ne postoji obaveza objavljivanja podataka o imovini političara, čime su građani, kao najefikasnija javna kontrola, još jednom ostali slepi pored očiju:\n„Jeste veliki nedostatak, po meni, jedno zakonsko rešenje da ti podaci nisu dostupni javnosti kao što je to u nekom drugim susednim državama. Odbor je stavio i primedbu da bi bilo poželjno i dobro da podaci o imovini funkcionera koju oni prijavljuju u izveštaju budu dostupni javnosti i da su objavljeni na sajtu - jer bi to bila najbolja kontrola.“\nZašto se političari na našim prostorima opiru objavljivanju podataka o svom imovinskom stanju, što je rezultiralo i ovakvim zakonom bez zuba? Verica Barać, predsednica Saveta za borbu protiv korupcije kaže da..:\n“Zbog nagodbe političkih stranaka i očigledno tajkuna koji stoje iza njih Odbor za sukob interesa nema pravo da to proverava, a što je još gore, nema pravo da to objavi. S jedne strane se donose zakoni i prave se određene institucije koje trebaju da zadovolje određene evropske standarde, a sa druge strane se to radi na način koji to ne obezbeđuje. Drugo, jedan od načina kako onemogućiti jednu instituciju da radi je da je pretrpate nadležnostima. Ko je sada kadar da pregleda čak i da oni popune 12.000 ili 15.000 obrazaca?!”\nAko javnost ne može proveravati tačnost informacija o aktuelnom stanju imovine političara, zamislite onda u kakvom je informativnom i legalnom mraku kad je u pitanju poreklo te imovine stečene u smutnim vremenima što miloševićevske što postmiloševićevske tranzicije:\n“Imate proces privatizacije ili tranzicije u kojem je potpuno izostala kontrola pranja para - taj proces privatizacije je potpuno podložan korupciji. Svaka institucija koja treba da otkrije korupciju troši pare iz budžeta. Kako se građani ove države osećaju, ako su se ovih 6 – 7 godina doneli antikorupcijski zakoni, uspostavljene su institucije, a korupcija se ne obuzdava?!”\nMožda se neki funkcioneri mogu latiti argumenta da ni u nekim razvijenijim zemljama ne postoji obaveza objavljivanja imovine funkcionera. Jedna od takvih je, recimo, Češka Republika. Analitičar Filip Tesarž kaže da ni češki poslanici “nemaju obavezu da javno objavljuju podatke o imovinskom stanju. Nedavno je jedan internet-dnevnik pozvao šest poslanika da objave svoju imovinsku kartu. Pet se odazvalo, a jedan je odbio. U zapadnim zemljama je, kaže Tesarž, publikovanje podataka o imovinskom stanju političara obaveza. Uz to, ne može se ustanoviti ni kako su došli do imovine koju poseduju. Mogu, na primer, reći da su kuće dobili od novca koji su nasledili od dede, ali to niko ne proverava”, kaže Filip Tesarž.\nAko je Češka Republika argument sprskim političarima da nisu sami u potrebi za tajnovitošću svojih novčanika, mogli bismo se uhvatiti i za njima – geografski, istorijski i mentalitetski, - mnogo bližu zemlju. Tu bi ih, dočekalo vrlo neprijatno iznenađenje. Jer – Crna Gora je taj prostor veoma evropski uredila. Imovina političara je javna informacija. Na internetu je, dakle, dostupna svima. Otuda ovih dana i prozivke tamošnjih političara od tamošnje opozicije i javnosti da su im imovinske kartice bile prilično neelokventne. Ma koliko to bio udar na srpski ego - iz majušne Crne Gore ima šta da se uveze.


Usluge - Kameleon Solutions - Salesforce CRM partner iz Srbije\nPridružite se novoj eri poslovanja i razvoja aplikacija – zasnovana na Salesforce platformi!\nSalesforce Cloud Platforma\nSalesforce.com je vodeća cloud platforma koja vam omogućava da dobijete stabilno, sigurno i optimizovano rešenje prilagođeno vašim potrebama. Za sve ostalo, mi iz Kameleon Solutions smo tu da vam skrojimo rešenje baš po vašoj meri.\nNaš portfolio usluga uključuje planiranje, razvoj, upotrebu, integraciju, prilagođavanje i održavanje Salesforce rešenja. Sa prefinjenim poznavanjem biznis procesa, razvoja i potrebama klijenata, naši Salesforce konsultanti mogu da vam pomognu da se prilagodite tržištu i četvrtoj digitalnoj revoluciji.\nUz naše iskustvo da dizajniramo i kreiramo cloud rešenja sledeće generacije, i Salesforce rešenja koja koriste milioni klijenta širom sveta, možete podići vaše poslovanje na potpuno viši nivo.\nSalesforce platforma može pokriti mnogo različitih oblasti vašeg biznisa, počevši od prodaje i šireći se na druga područja koja su okrenuta kupcima, poput marketinga, analitike i korisničkog servisa.\nSalesforce platforma nudi tehnološka rešenja na svim ovim poljima pa čak i više.\nUspešno smo isporučili rešenja širokom krugu klijenata koji su imali potrebu za implementacijom Salesforce modula kao što su Sales Cloud, Service Cloud i Communities.\nGovorimo vašim jezikom, razumemo vaše potrebe i predlažemo optimalna rešenja. Trudimo se da otkrijemo koren problema kako bismo ponudili najbolje moguće alternative njegovog rešavanja. Naša stručna rešenja povećaće produktivnost vašeg poslovanja i efikasnost u skladu sa zahtevima za automatizacijom poslovnih procesa.\nImplementacija Salesforce rešenja\nDozvolite nam da izgradimo Salesforce rešenja na najproduktivniji način za vaš biznis. Uvažavajući jedinstvenost vaših poslovnih procesa, nudimo prilagođavanje Salesforce usluga skrojenih baš po vašim potrebama. Naš tim iskusnih Salesforce konsultanata, arhitekti i programera može ponuditi neuporedivo bolje usluge implementacije Salesforce rešenja nego bilo ko drugi sa ovih prostora.\nMi ćemo vam pomoći u integraciji najrelevantnijih Salesforce rešenja za vašu kompaniju. Naši programeri su grupa čarobnjaka koji će bez ikakvih problema uspeti da integrišu Salesforce rešenje u vaš softverski ekosistem.\nSalesforce administracija i podrška\nZašto angažovati administratora sa punim radnim vremenom ukoliko vam je potreban samo povremeno? Mi vam možemo ponuditi sjajne Salesforce administrativne usluge po potrebi i pomoći da rešite bilo koji problem, kada se isti bude pojavio. Da li ste spremni da svoje postojeće Salesforce okruženje podignete na viši nivo?\nSalesforce migracija podataka\nKada u potpunosti prelazite na novi sitem, pravilna migracija podataka je važna za uspeh vašeg novog poslovnog sistema. Naši konsultanti će vam pomoći da analizirate zahteve za migracijom podataka, a onda na osnovu detaljne analize kreirati rešenje prilagođeno vašim potrebama.


Đilas, Jeremić i Obradović u Čačku: Savez je za Srbiju i isključivo njene interese! (VIDEO) | EpicentarPress\nKonferencija za medije Saveza za Srbiju; Foto: Epicentar press\nĐilas, Jeremić i Obradović u Čačku: Savez je za Srbiju i isključivo njene interese! (VIDEO)\nDatum: 06.09.2018. 00:05\n- Budućnost Srbije je u dogovoru dve demokratske opcije - građanske i nacionalne, to je danas na konferenciji za novinare u Čačku izjavio Dragan Đilas član Predsedništva Saveza za Srbiju.\n– Mi se već 30 godina delimo na taj način, delimo se na patriote i manje patriote, na levičare i desničare i samim tim delimo Srbiju. Krajnje je vreme da u Srbiji oko svih državnih najvažnijih pitanja napravimo konsenzus i da srpski narod ima neke strateške dokumente koji će služiti da ko god dođe na vlast treba toga da se pridržava, a ne da svako ko dođe na vlast to menja i kreće sve iz početka – rekao je Dragan Đilas.\nPored Đilasa, novinarima su se obratili još i lider Dveri Boško Obradović, Vuk Jeremić, predsednik Narodne stranke, i predsednik sindikata "Sloga" Željko Veselinović.\n- Dve ključne stvari kod osnivanja Saveza su: nema saradnje sa režimom i svi koji žele da nam pristupe moraju se složiti sa 30 programskih tačaka, - izjavio je Vuk Jeremić predsednik Narodne stranke i član Predsedništva Saveza za Srbiju.\nJeremić je dodao i to da je rešavanje budućeg statusa Kosova jedno od najvažnijih državnih pitanja i da će se Savez protiviti svakom aktu koji bi za posledicu imao međunarodnu afirmaciju Kosova kao države, uključujući i članstvo Kosova u Ujedinjenim nacijama.\nBoško Obradović predsednik Dveri i član Predsedništva Saveza za Srbiju je najavio da će početi formiranje pokrajinskih i lokalnih saveza koji će činiti odbori članica Saveza na republičkom nivou i da oni mogu biti širi od republičkih.\n– Doborodošli su svi koji su prava opozicija aktuelnoj vlasti – rekao je Obradović i dodao da članice Saveza ne mogu sarađivati sa SNS ni na jednom nivou.\nPredsednik Udurženja sindikata Srbije Sloga i prvi predsedavajući Predsedništva Saveza Željko Veselinović, rekao je da svaka organizacija koja želi da pristupi Savezu treba da uputi pisani zahtev za prijem u da oni trenutno imaju na destine zahteva upućenih iz raznih krajeva Srbije.\nNakon konferencije za novinare koja je održana u prostorijama SP "Dveri" u Čačku, u Norveškoj kući u Gornjem Milanovcu je održana i tribina Saveza za Srbiju. Već druga po redu tribina biće održana 6. septembra u u Sremskoj Mitrovici.\nPogledajte izjave Dragana Đilasa, Vuka Jeremića, Željka Veselinovića i Boška Obradovića sa današnje konferencije za medije u Čačku:


Ren i Lajčak: Lideri BiH pokazali spremnost da krenu ka Evropskoj uniji\nEvropski komesar za proširenje Oli Ren i visoki predstavnik u BiH Miroslav Lajčak ocenili su da su lideri BiH pokazali spremnost da postignu sporazume i krenu dalje na putu ka EU. Lajčak i Ren pozdravili su odluku Saveta ministara da usvoji Mostarsku deklaraciju i Akcioni plan o reformi policije, koji sadrže precizne rokove i obaveze, saopšteno je danas iz Kancelarije viskog predstavnika.\n"Politička debata u BiH ulazi u novu fazu. Političari su pokazali vodjstvo i spremnost da postignu kompromis u korist svih gradjana. To je pohvalno i verujem da će EU uvideti ovu novu političku dinamiku", ocenio je Lajčak, navodi se u saopštenju iz OHR-a.\nLajčak i Ren su pozvali političare, Savet ministara i Parlament da nastave napredak kako bi osigurali da BiH ide u korak sa susedima ka EU.\nSavet ministara BiH podržao je danas Deklaraciju o preuzimanju obaveza za sprovodjenje reforme policije u BiH, kako bi BiH parafirala Sporazuma o stabilizaciji i pridruživanju sa EU. Savet ministara je danas u Sarajevu usvojio i Akcioni plan sprovodjenja "Mostarske deklaracije", kojom su se politički lideri u oktobru obavezali da će reformisati policiju u skladu sa evropskim principima.\nSavt ministara se obavezao da će sačiniti vlastiti okvirni plan za kreiranje i usvajanje zakona o policiji, potrebnih za uspostavljanje državnih tela na nivou BiH. Takodje, predstavnici Vlade BiH predložili su Predsedništvu BiH da ovlasti predsedavajućeg u ostavci Nikolu Špirića da parafira Sporazum o stabilizaciji i pridruživanju. Komesar EU za proširenje Oli Ren boravi danas u Sarajevu. On je najavio je da će večeras, nakon razgovora sa najvišim zvaničnicima u BiH, dati ocenu dokle je BiH stigla u procesu ispunjavanja uslova za parafiranje Sporazuma o stabilizaciji i pridruživanju sa EU.


"Liverpul Eho" - Za Markeca je gotovo, dok za Gruju ima nade! - Sportske.net\n"Liverpul Eho" - Za Markeca je gotovo, dok za Gruju ima nade!\nKako list blizak dešavanjima u klubu sa "Enfilda" piše, epizoda bivšeg igrača Partizana u ekipi Jirgena Klopa je gotova, dok za bivšeg igrača Zvezde još uvek ima prostora.\nSada je jasno, bez ovog čoveka nema igre "Redsa"!Genije na sredini terena - Pogledajte pas Vajnalduma"Redsi" se probudili, Mane za dva minuta srušio Totenhem!Klop dovodi jednog od promašaja Premijer lige?!Britanski list "San" više neće moći da izveštava sa "Enfilda"!\nLazar Marković je stigao na "Enfild" 2014. iz Benfike, u transferu vrednom 20 miliona funti.\nKrunisao je svoju sjajnu sezonu u dresu tima iz portugalske prestonice prelaskom u redove giganta iz Premijer lige, ali se čini da je to bila velika greška srpskog internacionalca.\nNakon dve i po godine, deluje da je vreme da Markec napusti "Enfild" jednom za svagda.\nOd kako je stigao nije prikazao ni delić repertoara iz dresa "Orlova", navijači su vremenom bili sve više razočarani, a sve je rezultovalo odlaskom bivšeg krila Partizana na razne pozajmice.\nNajpre je otišao u Fenerbahče, zaigrao dobro u Turskoj, ali ga je povreda omela da pokaže pun potencijal.\nDolaskom Klopa nije se puno promenilo, nakon jedne predsezone saradnje sa Nemcem, bilo je jasno da za Markovića ponovo nema mesta na "Enfildu". Iako su bivšem treneru Dortmunda bila potrebna krila, odlučio je da srpskog internacionalca pošalje na pozajmic u lisabonski Sporting i tako jasno stavio do znanja da ne račna na njega.\nNije se Markec proveo po povratku u Portugaliju, očekivalo se da će sa Žesusom sa koji je sarađivao u Benfiki ponovo zablistati, ali se ništa slično ipak nije dogodilo.\nVraćen je sa pozajmice u januaru, a Klop je opet stavio srpskom fudbaleru do znanja da se ne nalazi u njegovim planovima.\nIako je bilo jasno da zbog povrede Kutinja i učešča Manea na Kupu afričkih nacija Liverpulu nedostaje jedan krilni fudbaler, Klop je odlučio da pusti Markovića na novu pozajmicu, ovoga puta u Hal.\nZa sada je brzonogi fudbaler ostavio dobar utisak u dresu "Tigrova", ali kako "Liverpul Eho" piše, teško da će mu to obezbediti novu šansu na "Enfildu". Kako stvari stoje, Marković će na kraju sezone napustiti "Enfild", ovoga puta za stalno.\nTokom minulog leta, još jedan srpski fudbaler je stigao u Liverpul, a to je "zlatni orlić" i bivši vezista Crvene zvezde Marko Grujić.\nPopularni Gruja je krunisao dobru sezonu u Zvezdi i sjajne igre na Svetskom prvenstvu za igrače do 20 godina prelaskom na "Enfild", Klop je insistirao na njegovom angažovanju, ali sprski vezista još uvek nije dobio pravu šansu.\nBio je odličan na pripremama, postigao je i nekoliko golova, jedan je dao čak Barseloni, a to mu je kupilo mesto na klupi za rezervne igrače na startu sezone.\nDobio je u par navrata priliku sa klupe, u porazu od Barnlija na startu sezone umalo je postigao i svoj prvi gol na "Ostrvu", ali su potom povrede uzele maha.\nGrujić je ispao iz prvog tima, prekomandovan je u U23 ekipu, a zbog pomenutih povreda je propustio priliku da zaigra za prvi tim u Liga i FA Kupu. Ta šansa mu se neće ukazati ove sezone, kako su "Redsi" ispali iz oba takmičenja.\nIpak, prema pisanju "Liverpul Eha", Grujić će dobiti svoju priliku naredne sezone. Klop je njegov veliki poštovalac, a i situacija sa veznim igračima u Liverpulu nije baš sjajna.\nDžo Alen je letos otišao u Stouk, Milner je prekomandovan na levog beka, dok Leivi i Emre Čanu ugovori ističu za 18 meseci. Doveden je samo Đini Vajnaldum, Stjuart ima 23 godine, te je jasno da je vreme za njega da igra u kontinuitetu, a teško je da će se to desiti u Liverpulu, te se veruje da bi Gruja mogao da dobije novu šansu naredne sezone.


Oprez! Moguća ledena kiša\nSvi regionalni i magistralni putevi su prohodni ali i dalje stoji stoji upozorenje od moguće pojave ledene kiša na teritoriji cele zemlje.\nRepublički štab za vanredne situacije uputio je naredbe svim opštinskim okružnim štabovima i pokrajinskom štabu da se preduzmu sve neophodne mere kako ne bi došlo do zastoja u saobraćaju i kako bi život u opštinama i gradovima u Srbiji normalno funkcionisao u tim uslovima.\nInače, Republički hidrometeorološki zavod već je upozorio javnost na mogućnost pojave ledene kiše narednih dana.\nVeoma je bitno da žitelji naše opštine zbog poledice obrate pažnju prilikom izlaska iz svojih kuća. Moraće pažljivije da se kreću zbog klizanja i da bez preke potrebe ne kreću na put, kažu nadležni zaduženi za zimsko održavanje .\nTim povodom, Javno komunalno preduzeće Svrljig je uvelo stalno dežurstvo.\nTrenutna obaveza svih žitelja jeste uklanjanja snega i leda ispred stambenih zgrada i poslovnog prostora. Takođe, ledenice koje predstavljaju opasnost po prolaznike a koje žitelji sami ne mogu da uklone, potrebno je odmah prijaviti na telefon 062 / 8027764.\nPrevPrethodnaSmenjuju odgovorne za neprohodnost puteva?\nSledeća04.08.2012. / Etno štand – Manifestacija BelmužijadaNext\nMILETIĆ: Neophodno unapređenje rada Hitne pomoći


Eliksir Grupa donira 30 miliona dinara za nabavku respiratora - Nira Press\nPočetna » Eliksir Grupa donira 30 miliona dinara za nabavku respiratora\n– Solidarnost i odgovornost su u ovim danima najvažniji. Ova donacija znači više šanse za spasavanje života ljudi, više stabilnosti za naš zdravstveni sistem i podršku zdravstvenim radnicima. Poslovni sistem Elixir Group se i u ovom, kao i u svim svojim poslovnim aktivnostima, rukovodi načelom da su “ljudi na prvom mestu”.Sredstva su namenjena nabavci respiratora i neohodne zaštite opreme za zdravstvene radnike, pa će ovo, verujemo, biti podrška obolelima, lekarima i tehničarima u celoj našoj zemlji.\nMislim da je sada jako važno pokazati odgovornost i prema zaposlenima i zaštititi ih, ali i sačuvati poslovnu aktivnost i radna mesta, čto mi činimo za oko 1.500 zaposlenih u svom poslovnom sistemu. Važno je poštovati sve naložene mere državnih institucija, koje ulažu napore da se ova situacija prevaziđe na najbolji način – kazala je Popović.


teodora kostic\t 20.06.2019. 14:42h 19:19h\nSrbija je prvi put posle šest godina emitovala 10-godišnju evroobveznicu u vrednosti milijardu evra, i to na Londonskoj berzi, jednoj od najvažanihih i najvećih na svetu, po najnižoj kamatnoj stopi koju je naša država ikada ostvarila na hartije ove ročnosti, saopštio je danas ministar finansija Siniša Mali.\nKamata iznosi samo 1,619 odsto, rekao je Mali na konferenciji za novinare, ističući da je to "istorijski uspeh, nikada bolji rezultat, i najniža kamatna stopa ikada na desetogodišnje obveznice u evrima emitovane od strane Republike Srbije na međunarodom finansijskom tržištu".\n"Poređenja radi, cena obveznica denominovanih u dolarima iz 2011. i 2013. je bila 4,8 odsto i 7,5 odsto, a mi smo juče dobili 1,619 odsto", precizirao je ministar.\nPrema njegovim rečima, pet puta niža cena za kapital koji smo dobili, znači pet puta veće poverenje investitora i međunarodnog finansijskog tržišta u hartije Republike Srbije i u reforme koje je sprovela Vlada Srbije.\nMilijardu evra od nove obveznice, objasnio je, biće iskorišćeno za prevremeni otkup ovih starih skupih obveznica denominovanih u dolarima, pri čemu će se uštedeti 3,8 milijardi dinara samo na kamati koju bi Srbija plaćala do kraja otplatnog perioda.\nMali je dodao da je postignuta cena bolja čak i od obveznica zemalja u regionu koje imaju investicioni rejting i koje su članice Evropske unije.\n"Ovo je neobezbeđena obveznica, dakle nemate nikakv kolateral, nikakvu garanciju koja je vezana za to, i kada uporedite druge zemlje čak i EU i regiona mislim da smo bolji od Rumunije, Bugarske, nisam siguran za Mađarsku, tako da imamo kredibilitet".\nPrema njegovim rečima, delegacija Ministarstva finansija i Narodne banke Srbije, održala je niz sastanaka sa investitorima u Bostonu, Njujorku, Frankfurtu i u Londonu, nakon čega se 19. juna pristupilo prikupljanju ponuda.\n"Ostvarena je tražnja od preko 6,4 milijardi evra od strane respektibilnih svetskih fondova, osiguravajućih kuća i banaka uz veoma dobru geografsku disperziju", rekao je Mali, i podvukao činjenicu da je tražnja investitora za našom hartijom od milijardu evra čak šest puta nadmašila ponudu, odnosno ukupnu vrednost emisije.\n"Preko 300 investitora je izrazilo svoju zainteresovanost, i to je najveća potvrda uspeha naših ekonomskih reformi i poverenja koje smo stekli, imajući u vidu da ljudi investiraju u narednih 10 godina u našu hartiju pod nikad boljlim uslovima. To znači da i oni veruju u sve ono što radimo i planiramo da radimo u narednom periodu", ocenio je.\nKao najvažniju dalekosežnu posledicu jučerašnjeg uspeha nove evroobveznice smatra to što je "država uvek reper za cenu kapitala, a ovako nizak iznos kamate za naše obveznice znači da će i naša preduzeća koja se zadužuju na međunarodnom tržištu imati nikada bolje uslove".\n"Ovo je veoma važan trenutak za razvoj naše privrede jer sada sa pravom možemo da kažemo da smo prave reforme sproveli na pravi način i da možemo da budemo optimisti kada je rast naše privrede u pitanju. Ova obveznica će doprineti daljoj fiskalnoj konsolidaciji kroz značajno smanjenje troškova kamata u budžetu Republike Srbije", zaključio je Mali.\nNa pitanje da li će novac od nove obveznice biti iskorišćen za vraćanje kosovskih dugova, odgovorio je odrično.\n"Emitovanje ove obveznice, po istorijski niskoj stopi od 1,5 procenata godišnje, neće uticati na povećanje javnog duga jer se celokupan iznos emisije koristi za otplatu obveznica denominovanih u dolarima koje su emitovane 2011. i 2013. godine, po drastično višim stopama, 7,25 odsto i 4,875 procenata, respektivno, i koje dospevaju 2020. i 2021. godine".\nPrevremeno se otplaćuje 1,1 milijarda dolara postojećih obveznica.\nSinisa MalievroobveznicaLondonska berzauspehSrbijaLondon


Savanović je na novogodišnjem prijemu za medije rekao da su “Željeznice” generalno bolje poslovale u 2017. godini, kao i da se završni računi očekuju u februaru, kada će biti kompletirani rezultati i saopšteni javnosti.\nOn je naveo da u prošloj godini nije naplaćen jedan predviđen grant, koji će predstavljati vanredni prihod u ovoj godini, kao i da su kamate za kredite i dalje u troškovnom dijelu, po čijem obračunu i knjiženju će ukupan gubitak u poslovanju za 2017. godinu biti manji za oko 700.000 KM.\nSavanović je rekao da su “Željeznice” u prošloj godini ostvarile bolje prihode u prevozu teretnog saobraćaja, gdje je evidentirano višestruko povećanje prevoza kontejnera.\nOn je istakao da se očekuje da se u ovoj godini otvore terminali za pretovar robe u Doboju i Prijedoru, kako bi se primjenjivao kombinovani transport.\nSavanović je rekao da očekuje tešku 2018. godinu s obzirom na reforme ove kompanije koje su u toku, navodeći da je neophodna bolja saradnja u preduzeću, sa sindikatima koji djeluju u ŽRS, ali i sa medijima, čije je dosadašnje izvještavanje ocijenio korektnim.\n“U 2018. ulazimo sa planovima povećanja prihoda iz prevoza robe, a kada je riječ o prevozu putnika nastoji se smanjiti trend opadanja broja putnika”, rekao je Savnović, dodajući da se vode preliminarni razgovori da se iznajme dizel-motorne garniture iz Srbije.\nSavanović očekuje uspostavljanje vozne linije Sarajevo-Bihać i obratno, nakon što “Željeznice FBiH” osposobe Unsku prugu do Bihaća.\nOn je kao prioritet naveo modernizaciju pruge, ubrzavanje saobraćaja i unapređenje bezbjednosti saobraćanja kako bi se povezao zapadni dio, bogat rudama, sa istočnim, u kojem dominira proizvodnja.\nSavanović je rekao da očekuje da će u ovoj godini biti završena investicija uvođenja jedinstvenog daljinskog upravljanja, započeta 2016. godine, kako bi se uvezalo šest stanica na relaciji Banjaluka-Doboj, koja će biti jedna od najmodernijih u regionu.\nKao prioritet on je naveo i modernizaciju pruge i sanaciju tunela “Križević”, te podsjetio da su ŽRS sa kineskom kompanijom potpisale komercijalni ugovor kako bi krenula modernizacija pruge od Banjaluke do granice sa Hrvatskom, za čiji početak se očekuju sredstva Vlade Srpske.\nSavanović je rekao da od ove godine počinje i program, koji su usvojile Vlada Srpske i Svjetska banka, dobrovoljnog odlaska radnika iz ŽRS, a s ciljem smanjenja broja radnika po principu dobrovoljnosti, koji će, ako bude dovoljno odziva, spriječiti otkaze po osnovu tehnološkog viška.\ngeneralni direktor ŽRS napomenuo je da za dobrovoljni odlazak još nije raspisan poziv jer se čeka mišljenje sindikalnih organizacija ove kompanije, ali i Ministarstva rada i boračko-invalidske zaštite, kao i Zavoda za zapošljavanje Srpske.\nSavanović je istakao da će, po prikupljanju mišljenja koji će se ugraditi u pravilnik, biti upućen javni poziv, za koji, kako je naveo, preliminarno ima zainteresovanih radnika.\nPrema njegovim riječima, sredstva za tehnološki višak i otpremnine biće isplaćene u skladu sa zakonskim odredbama.\n“Neko ko je već 18 godinama zaposlen u ŽRS, dobija svih šest otpremnina po zakonu i još šest naknada za dobrovoljni odlazak”, pojasnio je Savanović.\nSavanović je naveo da je u ovoj kompaniji trenutno zaposleno 2.750 radnika, da će ih do kraja 2018. godine biti oko 2.500, dok se zaključno sa krajem restrukturisanja preduzeća očekuje da će ih biti oko 2.100.\n“Po stupanju na snagu izmijenjenog Zakona o željeznicama, u penziju je otišlo 205 radnika”, rekao je Savanović.\nUprava “Željeznica Republike Srpske” organizovala je danas neformalno druženje sa novinarima, a povodom božićnih i novogodišnjih praznika. Srna\nTagovi: poslovanjeprihodiSavanovićzeljeznice rs


Beograd, 14. Jun 2012.\nNIKOLIĆ: UVERIO SAM K. EŠTON DA JE BUDUĆNOST SRBIJE U EU\nBRISEL, 14. juna 2012. (Beta) Predsednik Tomislav Nikolić je danas, u Briselu, izjavio da je uverio visoku predstavnicu Evropske unije Ketrin Ešton, s kojom se sastao, da i "ne razmišlja o tome da postoji neka bolja budućnost za Srbiju izuzev članstva u Evropskoj uniji".\nKetrin Ešton je, prema Nikoliću, podvukla da EU želi da Srbija postane članica Unije.\nNikolić je novinarima preneo da je visokoj predstavnici EU pružio uveravanja da će vlasti u Beogradu učiniti sve što je moguće da, uprkos problemima oko formiranja vlade, Srbija krajem godine dobije preporuku Saveta ministara EU za početak pregovora o članstvu u EU.\nSrpski predsednik je naglasio da nikad Srbija neće priznati nezavisnost Kosova, a predložio je u susretu s visokom predstavnicom EU Ketrin Ešton da ubuduće dijalog BeogradPriština vodi predsednik vlade Srbije. Jer, po njegovim rečima, srpski premijer treba da "odsad vodi pregovore, dogovore, razgovore, pošto je ostalo malo toga o čemu treba da se dogovori, a veoma važnog".\n"I pošto je očigledno da državni činovnici kad razgovaraju, nemaju posle toga nikakvu odgovornost zato što oni tumače nešto što je dogovoreno različito od svojih sagovornika", ocenio je Nikolić.\nUkazao sam, predočio je on, na dosadašnji tok dogovora koji se različito tumači u javnosti u Beogradu i u Prištini i zamolio sam da budem upoznat konačno s implementacijom tih dogovora, sa stavom EU šta je u stvari dogovoreno pod njenim okriljem.\nRazgovor s visokom predstavnicom EU je, po rečima Nikolića, "bio veoma koristan i uspešan i dogovorili smo se da intenzivno sarađujemo u vezi sa rešavanjem problema Kosova i Metohije, da obezbedimo mir i bezbednost za sve građane, posebno na severu Kosova i Metohije, da se spreči bilo kakva jednostrana akcija s bilo koje strane koja bi ugrozila mir i bezbednost".\nA, dodao je, "dogovorili smo se da Srbija očekuje da EU malo više, bolje, energičnije obrati pažnju na izuzetno loš život građana Srbije, izuzetno visoku stopu nezaposlenosti, loše rešen socijalni status mnogih građana". Nikolić je ukazao da je Srbiji potrebna pomoć EU da dostigne njene standarde.\n"Ako Evropska unija ne pruži pomoć Srbiji, ako ne pomogne da počnemo da radimo, onda mi možda nikada nećemo stići standarde koji su potrebni da bi Srbija bila u EU", kazao je.\nOn je dodao je "potpuno otvoreno, iskreno izneo svoje stavove" i da veruje da je "dobio iskrene stavove EU". Prema Nikolićevim rečima Ešton je ponovila više puta da "EU želi Srbiju u svom članstvu, ne samo Srbiju, već sve zemlje na Balkanu, a Srbiju posebno".\n"Razgovarali smo o prošlosti, sadašnjosti, mnogo više o budućnosti, tako da ostaje da pokušam da političare u Srbiji nagovorim da što pre formiraju vladu, pošto je očigledno da gubimo dragoceno vreme, da ono što smo juče mogli da uradimo, ne možemo danas, ono što smo mogli danas, nećemo moća sutra", rekao je Nikolić. "Nama vreme curi kao pesak kroz prste i očigledno pogoduje onima čije su ideje suprotstavljene idejama koje žele građani Srbije", dodao je predsednik Srbije.\nNikolić je podvukao da se u Beograd vraća ubeđen u to da je bio u pravu kad je molio da se vlada brzo formira i ubeđen u to da Srbija može da obezbedi sebi pregovore za članstvo u EU.\nI da istovremeno, naveo je on, "može svim građanima Srbije, a posebno na Kosovu i Metohiji da garantuje mir, bezbednost i status u kome su sada, kao i priliku da i sami i na mnogo višem nivou razgovaraju o tome šta može na Kosovu i Metohiji da se desi u godinama koje su pred nama a da sve to bude u skladu sa najboljim željama građana, sa željama da mnogo bolje žive nego do sada, da rade, da se zapošljavaju, školuju i da uživaju mir kakav uživaju svi ostali građani Srbije". A, kako je Nikolić zaključio, "Srbija nikada neće priznati nezavisnost Kosova i Metohije ako to bude zavisilo od mene".\nSAVETNIK PREDSEDNIKA: NIKOLIC U BRISELU SA EVROPSKOM AMBICIJOM\nBEOGRAD, 13. jun (Tanjug) – Predsednik Srbije Tomislav Nikolic odlazi u prvu posetu Briselu gde ce imati seriju razgovora sa najvišim zvanicnicima EU.\nKako je Tanjugu potvrdeno u sedištu EU, Nikolic ce prvo, u podne, razgovarati sa šeficom evropske diplomatije Ketrin Ešton, potom sa predsednikom Evropskog saveta Hermanom van Rompejom, pa sa predsednikom Evropske komisije Žoze Manuel Barozom, nakon cega ce se obratiti novinarima.\nSavetnik predsednika Republike Marko Đuric kaže da Nikolic tim susretima pristupa sa puno optimizma i velikom ambicijom da Srbija, poštujuci sopstvene inetrese, dode do svog cilja punopravnog clanstva u EU. Đuric je Tanjugu rekao da ce Nikolic u razgovorima sa evropskim zvanicnima zatražiti da nastave da pružaju podršku evropskim integracijama Srbije. "Nikolic ce tražiti da uz puno razumevanje društvenopolitickog konteksta u Srbiji i svest da samo kroz stalan dijalog i zajednicki rad na rešavanju svih pitanja možemo doci do rešenja koje ce znaciti efikasan i brz put pridruživanja Srbije EU", kazao je Đuric.\nNikolicev savetnik je naglasio i da ce datum za pocetak pregovora, kao i pitanja Kosova i Metohije takode biti važne teme sutrašnjih razgovora.\nPrema njegovim recima, za Srbiju je veoma znacajno da dobije da dobije datum za pocetak pregovora, jer ce to znaciti otvaranje poglavlja koja se direktno ticu sprovodenja reformi od kojih zavisi i životni standard gradana, efikasnost insitucija... Istoveremeno, kako je naglasio, Nikolic ce tražiti i podršku "interesima Srbije da pitanja spornih privatizacija i reforme pravosuda", koja su, kako je ukazao, "kljucna za životni standard gradana i da razvoj insitucija budu rešena brzo i efikasno".\nPrva Nikoliceva poseta Briselu dešava se u trenutku kad se u Beogradu ne zna ko ce i kako formirati Vladu Srbije, niti kada ce i kako biti nastavljen dijalog Beograda i Prištine što su pitanja cije rešenje Brisel ocekuje što pre. To je posle susreta sa Nikolicem u ponedeljak u Beogradu potvrdio i evropski komesar za proširenje Štefan File rekavši da je "za Srbiju na njenom daljem putu ka EU kljucni prioritet da postigne vidljiv i održiv napredak u odnosima sa Kosovom". Nikolic je ranije u intervjuu Tanjugu rekao da u Brisel ne ide po "naloge i komande, ili packe" vec da i sam traži nešto za Srbiju.\nEU OD NIKOLIĆA OČEKUJE JASNU POTVRDU EVROPSKE POLITIKE\nBRISEL, 13. juna 2012. (Beta) Čelnici Evropske unije u sutrašnjim razgovorima u Briselu s novim srpskim predsednikom Tomislavom Nikolićem očekuju da jasno potvrdi da će nastaviti politiku koja Srbiju vodi ka članstvu u EU, uz uvažavanje svih bitnih evropskih načela.\nTo su danas agenciji Beta preneli zvaničnici u EU, koji su istakli da će Nikolićevi sagovornici, predsednik Evropskog saveta Herman van Rompej, predsednik Evropske komisije Žoze Manuel Barozo i visoka predstavnica EU Ketrin Ešton, posebno želeti da čuju šta će novi predsednik učiniti da Srbija ispuni uslove za početak pregovora o članstvu s EU.\nNajnovija uveravanja srpskog predsednika da je put u EU budućnost Srbije i da sve treba rešavati dijalogom i miroljubivo s pažnjom su primljena u krugovima Unije.\nEvropski diplomatski izvori i krugovi u Evropskom parlamentu su ocenili da su izbori u Srbiji i velika neizvesnost oko Grčke uticali na to da se sad prilike na Balkanu u celini doživljavaju kao "veoma krhke".\nČeka se, kako je rečno, na to hoće li biti formirana snažna srpska vlada koja jedino može zajamčiti održanje politike usmerene na članstvo u EU.\nOvi izvori su rekli da ih je Nikolić, isto kao i njegova pobeda na izborima, "iznenadio neprikladnim izjavama, koje mogu biti namenjene unutrašnjoj politici, ali koje jesu izazvale priličnu zebnju".\nZvaničnici EU su podvukli da će, imajući u vidu da je Evropski savet (vođi EU) kao ključni prioritet u tom cilju postavio "opipljivo i trajno poboljšanje odnosa s Prištinom", Nikoliću sutra u Briselu biti predočeno da će od velike važnosti biti da se nastavi dijalog Beograda s Kosovom.\nAli, rekli su izvori EU, za to je nužno da se što pre formira nova srpska vlada da bi i Priština, ali i EU kao posrednik, imali sagovornika u dijalogu.\nEvropska unija je već pokrenula konsultacije o nastavku tog dijaloga i s Beogradom i s Prištinom, preneli su zvaničnici u Briselu.\nNikoliću će biti stavljeno do znanja da je od bitnog značaja i da Srbija uloži napore za pospešenje regionalne saradnje i pomirenja, "posebno imajući u vidu neke izjave date nedavno, koje zaslužuju razjašnjenje". Prema izvorima EU, pomnu pažnju su privukle Nikolićeve izjave prilikom njegove inauguracije, isto kao i ranije poruke koje su naišle na neodobravanje u regionu i kod evropskih zvaničnika.\nU Evropskoj uniji je, uprkos sumnjama koje su se nadvile nad Zapadni Balkan, ubedljivo većinsko uverenje da se to područje može trajno stabilizovati i preobraziti jedino ako se veže jasnom perspektivom članstva u EU i ako im se u tome pomogne, makar to bio dugotrajniji proces jer on proizvodi reforme i politički i ekonomski preobražaj saglasan evropskim vrednostima.\nJEREMIC: VRATILI SMO UGLED SRBIJI\nBEOGRAD, 13. jun (Tanjug) – Sa govornice Generlane skupštine upravljacemo dnevnim redom i usmeravati diskusije o prakticno svim kljucnim pitanjima koja su u nadležnosti UN, a svaka ideja i akcija koju bude imala buduca vlada Srbije o Kosovu i Metohiji ce u ovakvim okolnostima imati daleko vece šanse za uspeh, izjavio je ministar inostranih poslova Srbije Vuk Jeremic.\nU intervjuu "Vecernjim novostima", Jeremic je rekao da bez prethodnog dogovora sa predsednikom (GS UN) nije moguce nijednu inicijativu sprovesti u delo, zbog cega se država iz koje dolazi predsednik nalazi u centru pažnje i ima posebnu težinu u medunarodnoj javnosti.\nOn je naveo da je podrška Rusije bila od ogromnog znacaja za njegov izbor, ali da su se na strani Srbije našle zemlje iz svih krajeva sveta. "Ova pobeda je, pre svega, priznanje za naš narod i državu, i predstavlja simbolicno okoncanje jedne bolne ere koja je zapocela iskljucenjem naše zemlje iz UN pocetkom 90ih", rekao je Jeremic. Na pitanje da li ce imati na umu tokom predsedavanja da su ga od zemalja bivših clnaica SFRJ podržale samo Crna Gora i Makedonija i da li ce to uticati na odnose u susedstvu, Jeremic je rekao da je zahvalan Crnoj Gori i Makedoniji na podršci, ali da ga ostali nisu iznenadili. "To je bio samo još jedan u nizu neuzvracenih gestova dobre volje koje je Srbija cinila. Tu, pre svega, mislim na podršku njihovim kandidaturama u UN, konkretno kada je rec o Hrvatskoj i BiH", podsetio je Jeremic.\nOn je dodao da ne ocekuje da bi Litvanija sada mogla da bude kocnica na evropskom putu, s obzirom na to da je medu retkima koji nisu overili ŠP u svom parlamentu. Šef srpske diplomatije je rekao da predsedavanje Generalnom skupštinom uzima puno vremena, ali da nema formalnih prepreka za obavljanje i neke funkcije u zemlji. Upitan da li bi prihvatio još jedan mandat na celu srpske diplomatije on je rekao da to pre svega zavisi od sastava buduce koalicije i programa nove vlade.\nNa pitanje da li ocekuje da ce se nastaviti njegov kurs u vodenju kosovske politike, Jeremic je rekao da je kljuc u tome da se stvore medunarodne okolnosti u kojima ce državno rukovodstvo biti u prilici da postigne kompromisno rešenje za Kosovo.\n"U tom smislu, osnovni zadatak diplomatije je da nastavi da radi na sprecavanju priznavanja Kosova kao i nasilnom ukljucivanju Prištine u medunarodne organizacije. Do sada smo u tome bili daleko uspešniji nego što je to bilo ko ocekivao. Ne smemo posustati, jer cemo u suprotnom izgubiti pregovaracki kapacitet," ocenio je Jeremic. On je rekao da je sprovodio u delo ono što mu je bilo zaduženje po Ustavu i odlukama Narodne skupštine i da smatra da je privrženost našoj državnoj politici po pitanju Kosova ne samo zakonska, vec i istorijska i moralna obaveza.\nNa pitanje da li ima bojazan da bi stanje kohabitacije poljuljalo spoljnu politiku Srbije, Jeremic je odgovorio da se oko glavnih državnih i nacionalnih ciljeva mora postici jedinstvo državnog vrha.\nVILIJAMSON RAZGOVARAO SA VUKCEVICEM\nBEOGRAD, 13. jun (Tanjug) – Šef specijalnog tima Euleksa Džon Klint Vilijamson koji istražuje navode iz izveštaja Dika Martija sastao se danas u Beogradu sa srpskim tužiocem za ratne zlocine Vladimirom Vukcevicem. Zamenik tužioca za ratne zlocine Bruno Vekaric potvrdio je Tanjugu da je Vukcevic razgovarao sa Vilijamsonom, ali nije mogao da govori o temama razgovora.\nAmericki tužilac je na celu tima koji istražuje navode iz prošlogodišnjeg izveštaja Dika Martija o morbidnim zlocinima nad srpskim i drugim civilima nakon okoncanja sukoba na Kosovu, ukljucujuci i optužbe da su pojedinci iz vrha kosovske vlasti ucestvovali u zlocinu vadenja organa od kidnapovanih lica radi prodaje na crnom tržistu.\nSrpsko tužilaštvo saraduje u istrazi tog slucaja, ali ne iznosi podatke u javnost zbog stroge poverljivosti informacija. Vilijamson, koji je na dužnost stupio u oktobru prošle godine, dosad nije dao nijednu izjavu ili intervju medijima, izuzev što je nedavno razgovarao sa dopisnikom Tanjuga iz Brisela.\nTada je ukazao da je u prirodi kriminalisticke istrage da se mnogo toga odvija iza zatvorenih vrata i dodao da nijedan odgovoran tužilac ili policajac nece javno iznositi podatke o napretku i prikupljenim dokazima dok je istraga u toku.\nVilijamson je tada, pored ostalog, ukazao da je potpuno svestan politicki eksplozivne prirode Martijevog izveštaja i da upravo to pokazuje zašto je njegova istraga neophodna. "To je možda jedini konglomerat ratnih zlocina koji je do danas ostao nerasvetljen i on kao crni oblak lebdi nad regionom", kaže on i dodaje da je Martijev izveštaj definitivno uticao na imidž Kosova i imidž ljudi koji su tamo na vlasti.\nNIKOLIC: PREMIJER DA VODI DIJALOG SA PRIŠTINOM\nBRISEL, 14. jun (Tanjug) – Predsednik Tomislav Nikolic preneo je šefici evropske diplomatije Ketrin Ešton da smatra da bi beogradski tim u buducem dijalogu Beograda i Prištine trebalo da predvodi novi premijer Srbije. "Preneo sam gospodi Ešton svoju ideju da predsednik vlade Srbije od sada vodi pregovore, dogovore, razgovore, pošto je ostalo malo toga o cemu treba da se dogovorimo, ali veoma važnog", rekao je predsednik Srbije. On nije rekao kakav je stav Eštonove o tome.\nPo Nikolicevim recima, ono što je dogovoreno u dijalogu cesto se razlicito tumaci u Beogradu, Prištini i u Briselu, pa je zamolio Eštonovu da konacno bude upoznat sa implementacijom dogovora. "Kad državni cinovnici razgovaraju, nemaju nikakvu odgovornost i razlicito tumace dogovore od svojih sagovornika", obrazložio je.\nKad je rec o Kosovu, Nikolic je rekao da je dogovorena intenzivna saradnja kako bi se obezbedio mir i bezbednostr za sve gradane, a posebno na severu. "Treba da se spreci jednostrana akcija sa bilo koje strane koja bi ugrozila mir i bezbednost", rekao je Nikolic.\nKUPER: BEOGRAD POGREŠNO TUMACI SPORAZUM O FUSNOTI\nBRISEL, 13. jun (Tanjug) – Britanski diplomata Robert Kuper izjavio je da Beograd pogrešno tumaci sporazum o regionalnom predstavljanju koji je ranije ove godine postignut sa Prištinom.\nInsistiranje Beograda da na tabli sa imenom Kosova i zvezdicom bude ispisan i kompletan tekst fusnote je pogrešna primena sporazuma, rekao je Kuper na tribini o Kosovu u Centru za evropsku politiku u Briselu. "Fusnota je fusnota", izjavio je Kuper i dodao da je sasvim dovoljno da tekst fusnote stoji u dokumentima sa reagionalnih sastanaka, a da ne mora da piše i na tabli.\nOsvrcuci se na optužbe pomocnika kosovskog ministra spoljnih poslova Petrita Seljimija da Beograd odugovlaci sa primenom dosad postignutih sporazuma, Kuper je odgovorio da deo krivice snosi i Priština. "Kad god cujem da Beograd kasni sa predajom nekih dokumenata, ja pitam da li je Priština odradila sve što je trebalo", rekao je Kuper. On je na tribini izjavio i da ne ocekuje da ce clanice EU koje dosad nisu priznale Kosovo u dogledno vreme promeniti stav. "To što EU nema jedinstven stav o nezavisnosti Kosova je više problem EU nego Kosova, koje treba da se usredsredi na reforme", rekao je Kuper.\n"Na Kosovu je da da pokaže Briselu da je neodoljivo i na taj nacin ostvari evropsku perspektivu", rekao je britanski diplomata. Britanski diplomata Robert Kuper odbio je da komentariše izveštaje da ce se uskoro povuci sa mesta posrednika EU u dijalogu BeogradPriština."Tražio sam ovih dana svoju krštenicu i nisam uspeo da je nadem", rekao je Kuper novinarima na današnjem okruglom stolu o Kosovu koji je u Briselu organizovao Centar za evropsku politiku.\nTanjug je prošlog meseca, pozivajuci se na diplomatske izvore, objavio da Kuper, koji u avgustu puni 65 godina, namerava da se povuce sa mesta posrednika u dijalogu.Pravila EU nalažu da, osim u izuzetnim slucajevima, funkcioneri sa navršenih 65 godina moraju u penziju.\nKuper nije hteo da odgovori na pitanje da li je podneo zahtev da mu se mandat produži."To je vrlo opskurno pitanje", rekao je britanski diplomata.\nBritanski diplomata Robert Kuper izjavio je da je jedan od glavnih uzroka napetosti na severu Kosova to što se tamnošnji Srbi ne osecaju bezbedno i ne veruju Prištini. "Problemi na severu su višestruki", rekao je Kuper na tribini u Centru za evropske studije u Briselu, osvrcuci se na tvrdnju zamenika kosovskog ministra inostranih poslova Petrita Seljimija da na severu caruju organizovani kriminalci koji pretnjama i nasiljem terorišu stanovništvo.\n"Srbi nemaju poverenja u Prištinu i ne osecaju se bezbedno", rekao je Kuper.\nOn je ukazao da je kriminalcima lakše da zaštrašuju zajednicu ako se ona vec nalazi pod spoljnim pritiskom. "Tu kombinaciju nacionalizma, nasilja i kriminala smo vec videli u Severnoj Irskoj", podsetio je britanski diplomata.\nSTEFANOVIC: KUPER PODRŽAVA PRIŠTINU U TUMACENJU FUSNOTE\nBEOGRAD, 13. jun (Tanjug) – Šef beogradskog tima u dijalogu sa Prištinom Borislav Stefanovic smatra da posednik u dijalogu sa Prištinom Robert Kuper podržava Prištinu u težnji da se u regionalnom predstavljanju ne koristi fusnota koja je dogovorena u Briselu.\nStefanovic je radiju Dojce vele, odgovarajuci na pitanje kada ce u potpunosti biti primenjeni dogovori o regionalnom predstavljanju i upravljanju administrativnom linijom, što prema tvrdnjama Prištine koci nastavak dijaloga, rekao da dogovori još nisu sprovedeni zbog razlicitog tumacenja, ali i jednostranih poteza Prištine. "Tema regionalnog predstavljanja nije sprovedena zbog razlicitog tumacenja onoga što je dogovoreno u Briselu, dakle da li fusnota ide na tablicu ili ne. Mi smo dogovorili da fusnota stoji na tablici, medutim na moju veliku žalost, sada se svi prave kao da do toga nije došlo i u tome imaju ocigledno podršku i Roberta Kupera", rekao je Stefanovic.\nS druge strane, problem administrativnih prelaza Jarinje i Brnjak je stvar tehnicke primene vec dogovorenog aranžmana, dodao je Stefanovic, naglasivši da ocekuje da nova Vlada to do kraja sprovede u najkracem mogucem roku."Medutim, koraci koje Priština u meduvremenu preduzima, kao što su otimanje srpskih tablica i druge vrste maltretiranja srpskog stanovništva, nikako ne doprinose da bilo ko u Beogradu spremno i sa elanom ude u taj proces s obzirom na to da vidimo kako se cesto zloupotrebljavaju dogovori koji su postignuti", kazao je glavni pregovarac.\nStefanovic je ukazao da su sve mere koje preduzimaju kosovska policija jednostrane, da nisu dogovrene u Briselu i da prištinska vlast pravo za njihovo sprovodenje ocigledno crpi iz kosovskog zakonodavstva i kosovskih propisa.\nKako je istakao, korišcenje KS i RKS tablica na Kosovu je neprimenljivo na severu zbog toga što "Srbi na severu to nece prihvatiti, a ni država Srbija". "Zašto? Zato što se ljudi ucenjuju da uzmu kosovska dokumenta da bi dobili KS tablice", naveo je Stefanovic.\nPrema njegovim recima, takve mere su neprihvatljive, jer bi u znacajnoj meri narušile inace krhku bezbednost koja postoji na severu Kosova."Mi smo to jasno rekli svim sagovornicima i u medunarodnoj zajednici. To naravno ne znaci da cemo mi tu stvar ostaviti tako kako jeste. Mi cemo se truditi, ako dobijemo mogucnost da sastavimo Vladu Srbije, da taj problem rešimo na nacin koji ce biti prihvatljiv svima i, u stvari, mi imamo vrlo konkretne mere za pitanje registarskih tablica", kazao je Stefanovic.\nBOGDANOVIĆ OSUDIO NAPAD NA MONAHA I ZATRAŽIO ISTRAGU\nBEOGRAD, 13. jun 2012. (Beta) Ministar za Kosovo i Metohiju Goran Bogdanović najoštrije je danas osudilo napad na monaha Srpske pravoslavne crkve Mitrofana, u južnom delu Kosovske Mitrovice i zatražilo od Euleksa da hitno istraži ko stoji iza tog incidenta.\n"Tražimo od Euleksa da hitno sprovede istragu i ustanovi ko stoji iza napada na monaha SPC, jer u srpskom narodu u Pokrajini ne postoji poverenje u kosovsku policiju, koja u ovakvim i sličnim situacijama nikada nije bila efikasna, a vinovnici napada na Srbe nisu otkriveni", navodi ministar u saopštenju.\nMinistarsvo ocenjuje da je napad na monaha Mitrofana još jedan u nizu incidenata koji pokazuje da albanski ekstremisti koriste svaku priliku za nasilje nad Srbima i višegodišnje nekažnjavanje i neotkrivanje počinilaca zločina dovelo je do toga da oni sve otvorenije i češće posežu za nasiljem.\n"Pozivam međunarodno prisustvo u Pokrajni da konačno preduzme sve da Srbima na Kosovu i Metohiji obezbedi elementarne ljudske slobode, koje su im uskraćene, da rasvetli motiv, pronađe i kazni počinioce napada na monaha Mitrofana", navoeo je on.\nBogdanović je rekao da takođe, traži od Kfora da zaštiti srpske crkve i manastire i obezbedi slobodu kretanja sveštenstvu i monaštvu Srpske pravoslavne crkve.\nTRAGOVI TRGOVINE LJUDSKIM ORGANIMA VODE U ALBANIJU\nBEOGRAD, 13. jun (Tanjug) – Tužilac za ratne zlocine Vladimir Vukcevic kaže da tragovi trgovine ljudskim organima vode ka Albaniji, kao i da je na Kosovu bilo velikih opstrukcija u slucaju trgovine ljudskim organima, jer da nije tako, "pocinioci bi vec bili pred sudskim vecima".\n"Mislim da je izveštaj Dika Martija, a potom i slucaj Medikus otreznio svetsku javnost. Plašim se samo da se politika ne umeša, takvih pokušaja je vec bilo i racunam da ne postoji nijedan racionalni politicki interes koji bi mogao da štiti zlocince", kaže Vukcevic za "Danas".\nPovodom jucerašnjeg boravka u Beogradu šefa specijalnog istražnog tima EU o trgovini organima na Kosovu Klinta Vilijemsona, Vukcevic kaže da je napredak u srpskoj istrazi intenzivirao interaktivan odnos sa Vilijemsonovim timom. Vukcevic je ocenio da je od najveceg znacaja jednoglasno odobravanje albanskog parlamenta da Vilijemsonov specijalni istražni tim može da vodi istragu na teritoriji Albanije. "Smatram da je to veliki korak napred, jer mnogi tragovi ovog zlocina vode ka toj zemlji", dodaje Vukcevic.\nNa pitanje kako je doživeo izjavu Vilijemsona da ce istraga o trgovini organima biti gotova za dvetri godine, Vukcevic smatra da je to previše i da, nažalost, budi strepnju kod porodica žrtava da pravda nece biti zadovoljena. "Pitam se šta bi se dogodilo ukoliko bi neko sutra jasno izneo nezaobilazan dokaz da se tako nešto dešavalo i ukazao na izvršioce? Da li cemo onda cekati tri godine da ih privedemo pravdi?", upitao se tužilac za ratne zlocine.\nNa pitanje da li može da kaže, a da ne ugrozi istragu, u kom pravcu se krece "krvavi trag", Vukcevic je kazao "u pravcu lokacija u Albaniji gde su se za vreme oružanih sukoba vadili organi koji su se prodavali trecim zemljama". On kaže da se istraga vodi u nekoliko zemalja u Srbiji, Rusiji, Izraelu, Ukrajini i da je vodi Euleks na dva nivoa "slucaj Medikus" pred sudom u Prištini i "trgovina organima" koju sprovodi Vilijemsonov tim".\n"KOSOVO" DOBILO MAPU PUTA ZA DIJALOG O UKIDANJU VIZA\nBRISEL, 14. juna 2012. (Beta) Evropska komesarka za unutrašnje poslove Sesilija Malmstrem danas je potpredsednici kosovske vlade Vljori Čitaku u Briselu uručila mapu puta za početak dijaloga o mogućem ukidanju viza EU za građane Kosova.\nMalmstrem je naglasila da će taj dijalog biti nešto duži od onog koji su dosad, u takvom psotupku, imale zemlje regiona, ali je podvukla da su i u slučaju Kosova merila potpuno ista samo znatno podrobnija.\nČitaku je rekla da je uručivanje mape puta za viznu liberalizaciju Kosovu prekretnica na putu evropskih integracija. Ona je rekla da Kosovo sada mora snažno da radi na tome, ali je izrazila uverenje da su vlasti u Prištini sposobne da obave taj zadatak.\nEvropska komesarka naglasila je da se sve mora ispuniti i da će se o tome raspravljati stalno sa vlastima u Prištini, dok će Evropska komisija stalno o tome obaveštavati Savet ministara.\nOna je podvukla da je svih 27 članica EU odobrilo davanje mape puta Kosovu za dijalog o liberalizaciji viznog režima. Na pitanje da li su u suštini uslovi za Kosovo ipak stroži nego za ostale zemlje regiona, Čitaku je uzvratila da je bez sumnje Hrvatskoj bilo teže da ispuni uslove nego Bugarskoj i Rumuniji, Srbiji teže nego Hrvatskoj, pa je sad i Kosovu teže nego Srbiji.\nZajedno sa Vljorom Čitaku na konferenciji za novinare učestvovao je i kosovski ministar unutrašnjih poslova Bajram Redžepi. Mapa puta za viznu liberalizaciju sadrži listu reformi koje će morati da se sprovedu da bi i građani Kosova mogli bez viza da putuju u EU, saopštila je Evropska komisija.\nEvropska unija je zvanično 19. januara 2011. pokrenula dijalog sa Prištinom o liberalizaciji viznog režima za građane Kosova, koji jedini na Zapadnom Balkanu ne mogu da putuju bez njih u EU, ali put do bezviznog režima može da traje godinama, preneo je portal EurAktiv (www.euractiv.rs).\nOd vlasti Kosova se, kako je navela Komisija, traži da ispune zahteve o slobodi kretanja, poput reintegracije i readmisije, bezbednosti dokumenata, upravljanja granicom i migracijama, borbe protiv organizovanog kriminala i korupcije i osnovnih prava, a to su i slabe strane Kosova na koje Komisija ukazuje i u izveštajima o napretku. Priština je sklopila sporazume o readmisiji sa više članica EU, uključujući Nemačku, Francusku, zemlje Beneluksa, Česku, Austriju i Finsku, a 2010. je Kosovu usvojen i Zakon o readmisiji navodi EurAktiv Srbija. Pet članica EU ne priznaje Kosovo, koje sa EU ne pregovara kao država, već u skladu sa rezolucijom 1244 UN.\nDE MARNAK NA ČELU EULEKSA DO SREDINE OKTOBRA\nBEOGRAD, 13. juna 2012. (Beta) Dosadašnji šef Euleksa Gzavije Bu de Marnak prihvatio je zahtev visoke predstavnice Evropske unije Ketrin Ešton da produži svoj mandat do sredine oktobra, saopšteno je danas iz te misije. U saopštenju se dodaje da je de Marnak rekao da je srećan zbog toga, naročito jer mu se tako pruža prilika da nadgleda aktuelnu rekonfiguraciju misije.\n"Odlučan sam da dam sve od sebe i obezbedim kontinuitet u ovom prelomnom trenutku za misiju. Važno je da Euleks i kosovske vlasti nastave blisku zajedničku saradnju ka poboljšanju i jačanju vladavine zakona tokom ovog perioda", rekao je de Marnak.\nPolitičkobezbednosni komitet EU zvanično je produžio mandat šefu misije za četiri meseca, odnosno do 14. oktobra 2012. godine.\nKLINTON: 89 DRŽAVA PRIZNALO KOSOVO\nMASACUSETS, 13. jun (Tanjug) – Americka državna sekretarka Hilari Klinton izjavila je da je nezavisnost Kosova priznalo 89 zemalja, izrazivši nadu da ce i druge zemlje priznati Kosovo.\nOna je odgovarajuci na jedno od pitanja iz publike, tokom gostovanja na Velsli koledžu u Masacusetsu, rekla da ona stalno radi na tome da što više država prizna Kosovo, podsetivši na ulogu SAD, u kako je rekla, sprecavanju etnickog cišcenja na toj teritoriji.\n"I dalje postoji naša zabrinutost oko Kosova i Srbije. Mi se trudimo da rešimo problem na Kosovu koji su dugotrajni", zakljucila je Klintonova.\nKosovske vlasti tvrde da je jednostrano proglašenu nezavisnost priznala 91 država, dok kosovski zamenik ministra spoljnih poslova Petrit Seljimi navodi da je cak 105 država priznalo Kosovo. Kosovo nije priznato u Ujedinjenim nacijama kao suverena i nezavisna država.\nU BEOGRADU ŠEFOVI DIPLOMATIJA 12 ZEMALJA REGIONA\nBEOGRAD, 14. jun (Tanjug) – U Beogradu ce biti održan sastanak šefova diplomatija 12 zemalja clanica Procesa saradnje u jugoistocnoj Evropi, a dan kasnije i samit šefova država ili vlada te regionalne inicijative, kojom Srbija predsedava.\nKako je Tanjugu receno u Ministarstvu spoljnih poslova, za ucešce na samitu prijavljeni su clan Predsedništva BiH Nebojša Radmanovic, predsednici Crne Gore Filip Vujanovic, Makedonije Đorde Ivanov, Bugarske Rosen Plevnelijev i Moldavije Nikolae Timofti.\nTakode, ocekuje se ucešce grckog ministra spoljnih poslova Petrosa Molivijatisa, turskog zamenika premijera Alija Babacanija i pomocnika ministra spoljnih poslova Hrvatske Nebojše Koharovica.\nEvropsku uniju na samitu ce predstavljati Lotar Jaške, OEBS generalni sekretar Lamberto Zanijer, a u ime Saveta za regionalnu saradnju (RC) ucestvovace generalni sekretar Hido Bišcevic.\nProces saradnje u Jugoistocnoj Evropi je regionalna inicijativa pokrenuta 1996. godine na sastanku ministara inostranih poslova zemalja Jugoistocne Evrope u Sofiji, sa ciljem promovisanja i jacanja dobrosusedskih odnosa zemalja regiona i transformisanja regiona u zonu mira, bezbednosti, stabilnosti i saradnje. Clanice Procesa su Albanija, Bosna i Hercegovina, Bugarska, Crna Gora, Grcka, Hrvatska, Makedonija, Moldavija, Rumunija, Slovenija, Srbija i Turska.\nSVILANOVIĆEVA KANDIDATURA REZULTAT KONSENZUSA ZEMALJA JIE\nBEOGRAD, 13. juna 2012. (Beta) Kandidatura Gorana Svilanovića za novog generalnog sekretara Saveta za regionalnu saradnju (RCC) je usvojena konsenzusom, što ukazuje na "novu zrelost i uzajamnu prilagodljivost" u jugoistočnoj Evropi, izjavio je danas u Beogradu Hido Biščević, sadašnji generalni sekretar tog tela. RCC je na svom četvrtom godišnjem sastanku prihvatio da bivši šef diplomatije Savezne Republike Jugoslavije bude kandidat za novog generalnog sekretara saveta, na period od tri godine, počev od 1. jula.\n"Svilanovića znam kao čoveka od velikog integriteta i poverenja. Drago mi je što ću imati prilike da u ovom prelaznom razdoblju sarađujem sa njim", rekao je Biščević novinarima u hotelu Kontinental, u kojem je sastanak održan. Kandidaturu treba sutra u Beogradu da potvrde ministri spoljnih poslova Procesa saradnje u jugoistočnoj Evropi (SEECP), a zvaničnu potvrdu daće šefovi država regiona na sastanku u petak, takođe u Beogradu. Svilanović je bio jedan od trojice kandidata za generalnog sekretara RČ, uz Mitju Močnika iz Slovenije i Bozkurta Arana iz Turske.\nUpitan da li su sve zemlje jugoistočne Evrope bile zastupljene na sastanku, Biščević je odgovorio potvrdno, mada je izjavio: "Ponovo smo svedoci pada nadam se kratkog perioda pada u radnoj temperaturi regionalne saradnje". Biščević je, međutim, rekao da to što su svi bili prisutni pokazuje da je "ojačan duh uzajamnosti i razumevanja" i ocenio da je sastanak "vrlo dobro prošao".\nOn je ukazao da je potrebno konsolidovati regionalnu saradnju jer delovalo bi "pomalo neozbiljno i neodgovorno ako bismo dopustili da svakih nekoliko meseci iznova raspravljamo o granicama, gradovima, pitanjima koja su za obične ljude i građane završena tema".\n"Mislim da je mnogo uputnije, i za buduće generacije i za ukupnu budućnost ovog dela Evrope, okrenuti se budućnosti nego neprestano iznova pisati o prošlosti", rekao je Biščević, ocenjujući da su i saradnja i odnosi među zemljama regiona i dalje opterećeni "i nedavnom prošlošću i otvorenim pitanjima.\nRegionalna saradnja, prema Biščevićevoj oceni, "prečesto oscilira i zavisi od unutrašnjepolitičkih stanja, prilika, izbora, medijskih događaja, u pojedinim od naših zemalja".\nPrema njegovim rečima, regionalna saradnja je moguća ako se "zaista iskreno i potpuno posvetimo izgradnji jedne nove kuće u jugoistočnoj Evropi ciglu po ciglu, kamenčić po kamenčić strpljivim radom, bez očekivanja nekih spektakularnih rezultata".\nNa današnjem sastanku, kako je saopštio RČ, Biščević je ukazao da je Savet ispunio skoro dve trećine zadataka koji mu je dodeljen.\nMeđu tim zadacima je istakao prenos rukovođenja Investicionom komisijom za jugoistočnu Evropu (SEEIC) sa Organizacije za privrednu saradnju i razvoj (OECD) na RCC, zatim primenu Regionalnog strateškog dokumenta u oblasti pravosuđa i unutrasnjh poslova, regionalni mehanizam saradnje u oblasti odbrane, početak rada Radne grupe za kulturu i društvo.\nTakođe su, kako je rekao, napravljeni važni iskoraci po pitanju razvoja medija.\nSastankom su zajednički predsedavali Biščević i državni sekretar Ministarstva spoljnih poslova Srbije Ivan Mrkić, u ime Srbije kao predsedavajuće SEECP.


POVRATAK LEGENDE Nekadašnji prvak Evrope Miodrag Perunović novi selektor bokserske reprezentacije Srbije - Opcija\n09-01-2019 Ostalo, Pocetna, Sport\nNajbolji sportista Crne Gore bio je tri puta 1976. 1978. i 1981, najbolji sportista Jugoslavije za mlade 1978. i najbolji sportista Jugoslavije za seniore 1979. godine. Trenersko iskustvo i rezultati Perunovića su takođe za veliki respekt. Pod njegovim vođstvom selekcija Jugoslavije je na Mediteranskim igrama 2001. osvojila tri medalje (zlatnu i dve bronze), 1995. na SP u Berlinu bronzu i dve bronze na EP u Tampereu 2000. godine, dodaje se u saopštenju BSS.\n„Krećemo sa bazičnim pripremama na koje sam pozvao širi krug kandidata za reprezentativni dres. Nakon priprema biće poznat spisak boksera koji će nas predstavljati na evropskim šampionatima koji nam predstoje. Očekuje nas veliki rad i disciplina jer samo to donosi željeni rezultat,“ izjavio je Miodrag Perunović.


Spremite kokice: Čeka nas najgledaniji Savet bezbednosti - 26.09.2018, Sputnik Srbija\nSpremite kokice: Čeka nas najgledaniji Savet bezbednosti\nDok se Donald Tramp sprema za redak nastup pred Savetom bezbednosti UN, gde će tražiti tvrdolinijaški pristup prema Iranu, mnoga pitanja ostala su otvorena. 26.09.2018, Sputnik Srbija\nvesti, svet, iran, njujork, donald tramp, un\nDok se Donald Tramp sprema za redak nastup pred Savetom bezbednosti UN, gde će tražiti tvrdolinijaški pristup prema Iranu, mnoga pitanja ostala su otvorena.\nVašington preti Iranu: Čeka vas pakao ako naškodite Americi\n26 Septembar 2018, 08:38\nAmerički predsednik će predvoditi sastanak petnaestočlanog saveta, na kojem će glavne teme biti pitanja globalne bezbednosti, dan nakon što je pred Generalnom skupštinom optužio Iran da širom Bliskog istoka širi „haos, smrt i uništenje“. Sjedinjene Države ovog meseca predsedavaju Savetu bezbednosti, čime je Tramp dobio još jednu priliku da se obruši na Iran, prenosi RT.\nIako se predsedavajući obično poslednji obraća Savetu, američki lider je odlučio da govori prvi. Posle njega, obraćaće se francuski predsednik Emanuel Makron i britanska premijerka Tereza Mej.\n— Donald J. Trump (@realDonaldTrump) 21. septembar 2018.\nTrampovo obraćanje biće tek treći put u istoriji da jedan predsednik SAD predsedava Savetu bezbednosti, ali verovatno prvi put da to čini jedna zvezda rijaliti programa, piše RT.\nIako je Tramp najavio da će govoriti o Iranu, u agendi sastanka nema reči o tome.\n26 Septembar 2018, 07:00\n„Svrha ovog sastanka je da se razmotre načini na koje Savet bezbednosti može da efikasnije primeni rezolucije koje je usvojio kako bi se sprečilo širenje najopasnijeg oružja na svetu“, navodi se u dokumentu.\nTramp bi sastanak mogao da iskoristi da dobije podršku za sankcije koje je Amerika uvela Teheranu nakon što se Vašington jednostrano povukao iz nuklearnog sporazuma iz 2015. godine. Ostali potpisnici ovog sporazuma trenutno razvijaju platni sistem koji bi omogućio nastavak poslovne saradnje i trgovine s Iranom. Četiri od pet potpisnica sporazuma — Britanija, Kina, Francuska i Rusija — stalne su članice Saveta bezbednosti.\nIpak, širenje tema sastanka dovelo je do spekulacija da bi se na stolu mogli naći i navodni napadi hemijskim oružjem u Siriji. SAD nedeljama upozoravaju da smatraju Damask odgovornim za hemijske napade u Idlibu, poslednjem uporištu Al Kaidinih džihadista u Siriji, i da bi ti napadi mogli da dovedu do vojne odmazde.\nPrema nekim izveštajima, među temama bi mogle biti i Severna Koreja i trovanje u Solsberiju.\nŠta god da budu teme, nije jasno šta bi Tramp mogao da postigne gostujućim predsedavanjem. Prema većini komentara, teško da može doći do nekih konkretnih rezultata. Predstavnica SAD u UN Niki Hejli rekla je da se ne očekuje usvajanje nove rezolucije.\nTrampovo obraćanje na Generalnoj skupštini Ujedinjenih nacija već je osvojilo internet zbog smeha koji je američki predsednik izazvao u sali. Može li sednica Saveta bezbednosti dovesti do sličnog spektakla?\nHejlijeva izgleda misli da može, jer je novinarima rekla da je sigurna da će Trampovo prisustvo na sednici rezultirati najgledanijim Savetom bezbednosti u istoriji.\nMeđutim, ne očekuju svi vatromet.\n„Ne verujem da ćemo videti neku veliku intrigu u tome što će Tramp reći“, kazao je Rojtersu ruski ambasador u UN Vasilij Nebenzja.


Dodik: Obrazovanju su potrebne reforme – mojKontakt portal – Radio Televizija Kontakt\nDodik: Razmisliti o uvođenju predsjedničkog sistema u Srpskoj\nDodik je rekao da u Srpskoj postoje javni fakulteti koji su održali kvalitet nastave, ali da je prisutna i ekspanzija drugih fakulteta koji nemaju potreban kvalitet, a imaju iste uslove.\n“Obavićemo rangiranje fakulteta, i oni koji su više rangirani imaće prednost. Potrebna je i sertifikacija profesorskih zvanja. Profesori će morati da dokazuju sposobnost i da održe kvalitet i trend sa savremenim kretanjima u regionu, jer je to jedini način da se održi kvalitet nastave i podigne znanje”, rekao je Dodik novinarima u Banjaluci.\nOn je, pred početak svečane akademije na Ekonomskom fakultetu povodom 40 godina rada ove visokoškolske ustanove, ocijenio da profesori, osim u profesorskom i naučnom radu, moraju imati i javni angažman u objašnjavanju aktuelnih tema.\n“Svako društvo koje pretenduje da bude ozbiljno mora da ima jake naučne institucije”, istakao je Dodik i dodao da je ponosan na Ekonomski fakultet u kojem postoje dobri preduslovi za kvalitetan rad i profesora i studenata.\nDekan Ekonomskog fakulteta Univerziteta u Banjaluci Novak Kondić izjavio je da će ove godine oko 160 studenata steći zvanje diplomirani ekonomista, a 16 zvanje magistra ekonomskih nauka.\nOn je istakao da Ekonomski fakultet 40 godina kontinuirano obrazuje mlade, čak i u najtežim ratnim vremenima.\nKondić je istakao da profesori ovog fakulteta, u saradnji sa društvenom zajednicom, stvaraju najbolje uslove za studiranje i obrazovanje mladih.\nNa svečanoj akademiji Ekonomskog fakulteta, koji pohađa više od 2.400 studenata, promovisani su diplomirani ekonomisti i magistri ekonomskih nauka.\nAkademiji su prisustvovali i ministar industrije, energetike i rudarstva Petar Đokić, ministar nauke i tehnologije Jasmin Komić, delegat u Domu naroda parlamenta BiH Sredoje Nović, rektor banjalučkog Univerziteta Stanko Stanić, predsjednik Akademije nauka i umjetnosti Srpske Rajko Kuzmanović, te ostali predstavnici političkog i društvenog života Srpske i gosti akademske zajednice iz Srbije, kao i studenti.


Press Online :: Društvo :: SERTIFIKAT PODSTAKAO MLAĐE DA SE VAKCINIŠU! Evo gde je u Srbiji najviše vakcinisanih, a gde najmanje\nSERTIFIKAT PODSTAKAO MLAĐE DA SE VAKCINIŠU! Evo gde je u Srbiji najviše vakcinisanih, a gde najmanje\n- Svi registrovani korisnici za par sekundi dobijaju sertifikat putem imejla ili na šalteru jedne od 200 pošta širom Srbije - rekao je Jovanović i istakao da je samo u poslednje dve nedelje izdato više od 300.000 ovakvih propusnica.\n- Još jedan bitan podatak, poslednje dve nedelje kada gledamo starosnu grupu od 18 do 45 godina, 60 odsto je onih koji su primili prvu dozu, dakle upravo je sertifikat podstakao mlađe da se vakcinišu - rekao je Jovanović.\n- Zasad važe samo podaci iz državnih laboratorija, ali radi se i na integraciji privatnih ustanova u sistem - kaže Jovanović za RTS.\nMihailo Jovanović ističe da postoje lokalne samouprave gde je više od 60 odsto građana primilo vakcinu - Preševo, Medveđa, Niš, Priboj, Kladovo, Bosilegrad, Mali Zvornik, Užice, Beograd.\nDirektor Kancelarije za IT navodi da je dobra vest što raste broj vakcinisanih u populaciji od 18 do 30 godina - 26 odsto, ali je taj broj i dalje nedovoljan.\n- Bilateralnim sporazumima sa mnogim zemljama je priznat naš digitalni sertifikat i naši građani mogu da putuju u te zemlje, ali to ne važi uvek i za kretanje unutar zemalja, odlazak u restorane i galerije. Završili smo sada testiranje evropske verzije digitalnog zelenog sertifikata, očekujem da će Evropska komisija najkasnije 15. novembra odobriti tu našu evropsku verziju, pa će naši građani moći slobodno da idu i u zatvorene prostore - rekao je Jovanović.


Kitolovci i branioci kitova tukli se vodenim topovima : Nadlanu.com\nKitolovci i branioci kitova tukli se vodenim topovima\nADELAIDA, 9. februara 2010. (Beta-AP) - Borci protiv lova na kitove iz organizacije "Si šeferd" razmenili su "vatru" iz vodenih topova sa japanskim kitolovcem "Nišin maru" kojeg su sledili u Antarktičkom okeanu.\nPrema današnjem saopštenju "Si šeferda", brodovi ove organizacije "Stiv Irvin" i "Bob Barker" sukobili su se juče ujutro sa kitolovcem "Nišin maru" koji pripada japanskoj ribarskoj industriji.\nPosada japanskog broda "odvrnula je vodene topove, ali je bila iznenađena kada je 'Stiv Irvin' odgovorio moćnijim vodenim topom od njihovog, zbog čega je nekoliko lovaca na kitove moralo da pliva po palubi u pravcu vrata na komandnom mostu", navodi se u saopštenju.\nZvaničnik japanske ribolovačke agencije Šigeki Takaja rekao je za upotrebu vodenih topova: "Kao što smo uvek govorili, osuđujemo taj čin. To je potpuno neoprostivo".\nNeimenovani zvaničnik ministarstva inostranih poslova u Tokiju je rekao da je Japan uložio proteste Holandiji i Togou - zemljama kod kojih su registrovani "Stiv Irvin" i "Bob Barker" - zbog razmene "vodene" vatre u Antarktičkom okeanu.


Vesti online / Sport / Fudbal / Kinezi ponudili 25.000.000 za Tadića\nKinezi ponudili 25.000.000 za Tadića\nKineski klub Hebei je vrlo zainteresovan za angažman srpskog asa u redovima Ajaksa.\nTadić je dao 19 golova i 11 puta bio asistent u svim takmičenjima ove sezone\nRadi se o 25.000.000 evra za strelca 10 golova i šest puta asistenta u holandskom prvenstvu, kako saznaje Mozzart.\nZa tim koji je prošle sezone bio šestoplasiran igraju Argentinci Havijer Maskerano i Kristijan Laveci, a predvodi ih sa klupe bivši selektor Velsa Kris Kolman.\nUgovor Tadiću sa Ajaksom ističe 2022. godine, a u sastav evropskog velikana došao je pošle četiri godine u Sautemptonu za 17.000.000 evra.\nJoš jedan Tadićev gol iz penala, Ajaks prvi u Holandiji do 1.400 pobeda (VIDEO)\nFUDBAL Tadić 16. golom preokrenuo utakmicu sa Hagom (VIDEO)\nFUDBAL Dušan Tadić ne staje, postigao je novi gol za Ajaks (VIDEO)